pythainlp/thai-wiki-dataset-v4 huggingface dataset:
นู กอน

นู กอนหรือนู กน เป็นนักเขียนชาวกัมพูชา เกิดเมื่อ พ.ศ. 2417 ที่จังหวัดตาแก้ว บวชเป็นสามเณรตั้งแต่อายุ 9 ปี จนอายุ 14 ปีจึงลาสิกขา ต่อมาเมื่ออายุ 17 ปี ได้รับราชการเป็นเลขาธิการเจ้าเมืองเตรียงในโคชินจีนฝรั่งเศส ต่อมา นู กอนสอบชิงทุนไปเรียนทางด้านอักษรศาสตร์ที่ประเทศฝรั่งเศส เมื่อกลับมาได้เป็นผู้ว่าราชการจังหวัดกำปงเซียม และได้เลื่อนตำแหน่งสูงขึ้นเรื่อยๆ จนได้เป็นรัฐเลขาธิการกระทรวงกสิกรรมเมื่อ พ.ศ. 2488 
ผลงานที่สำคัญของนู กอนคือนวนิยายเรื่อง"ตุงฌิน" เรื่องขบขันเรื่องเตียวแอกและพิมพานิพพาน นอกจากนั้นยังแปลสามก๊กและอิเหนาจากภาษาไทยเป็นภาษาเขมร ถึงแก่อนิจกรรมเมื่อ พ.ศ. 2490 รวมอายุได้ 73 ปี
บัวบกโขด

บัวบกโขด หรือ บัวบกหัว หรือ บัวบกโคก (ชื่อวิทยาศาสตร์: "Stephania erecta") เป็นพืชในสกุลสบู่เลือด วงศ์บอระเพ็ด เป็นไม้พุ่มรอเลื้อย (ไม่ใช่บัวบก) 
ปัจจุบันบัวบกโขด ("Stephania erecta") ยังไม้ได้ถูกรับการแก้ความกำกวมของชื่อชนิดอย่างเป็นทางการ โดยทั่วไปจัดเป็นชื่อพ้องของบัวกือ ("Stephania pierrei)"
อนุกรมวิธานและชื่อ.
สันนิษฐานว่า ชื่อ "บัวบกโขด" เป็นชื่อทางการค้าของพืชชนิดนี้จากลักษณะที่เป็นไม้อวบน้ำที่ส่วนหัวมีเปลือกแข็งแบบไม้ต้น (ขอนไม้) เรียก "ไม้โขด" และใบมีลักษณะแบบใบบัวบก
ชื่อทวินาม "Stephania erecta" ยังไม้ได้ถูกรับการชำระความกำกวมของชื่อชนิดอย่างเป็นทางการ (unresolved name) โดยทั่วไปอ้างอิงจากแหล่งข้อมูลที่เป็นที่ยอมรับ จัดให้ "S. erecta" เป็นชื่อพ้องของบัวกือ ("Stephania pierrei)"
ลักษณะทางพฤกษศาสตร์.
บัวบกโขด เป็นไม้ล้มลุกมีหัวใต้ดิน มีหัวโผล่พ้นดินไม่สูงนัก
แหล่งกระจายพันธุ์.
มักขึ้นมากแถบภูเขาแถวภาคกลางและอีสานของไทย เช่นป่าแดง ป่าโคก หรือป่าแพะ เป็นป่าไม้ที่มีมากที่สุดในภาคตะวันออกเฉียงเหนือ ป่าชนิดนี้มักมีอยู่ทั่วไปทั้งที่ราบและที่เขาสูง มักเป็นดินทรายและดินลูกรัง ซึ่งจะมีสีค่อนข้างแดง ป่าชนิดนี้ขึ้นอยู่ในพื้นที่ที่เป็นเนินที่ชาวบ้านเรียกกันว่า โคก จึงได้ชื่อว่า ป่าโคก เป็นป่าโปร่ง มีต้นไม้ขนาดเล็กและขนาดกลางขึ้นอยู่กระจัดกระจาย ไม่รกทึบ มีหญ้าชนิดต่าง ๆ ขึ้นอยู่ทั่วไปโดยเฉพาะหญ้าเพ็กและไผ่ชนิดต่างๆ ทุก ๆ ปีจะมีไฟไหม้ป่าชนิดนี้ พรรณไม้ที่ขึ้นในป่าชนิดนี้ ได้แก่ เต็ง รัง เหียง พลวง กราด มะขามป้อม พะยอม และ "บัวบกโคก" เป็นต้น
แม่น้ำโซช

แม่น้ำโซช ([soʂ]; ; ,) เป็นแม่น้ำในทวีปยุโรป เป็นแควฝั่งตะวันออกของแม่น้ำนีเปอร์ ไหลผ่านประเทศรัสเซีย ประเทศเบลารุส และประเทศยูเครน ต้นน้ำอยู่ใกล้เมืองสโมเลนสค์ ทางตะวันตกของประเทศรัสเซีย ไหลไปทางใต้ในแคว้นสโมเลนสค์ เข้าสู่ประเทศเบลารุส ไปรวมกับแม่น้ำนีเปอร์ ทางตอนล่างของเมืองโฆเมียล แม่น้ำมีความยาว 648 เมตร
วอนนาบีสตาร์ตินซัมติน

"แวนนา บี สตาร์ติน' ซัมธิน'"  เป็นเพลงของนักร้องชาวอเมริกัน ไมเคิล แจ็กสัน เขียนโดยไมเคิล แจ็กสัน และมีโปรดิวเซอร์ คือ ควินซี โจนส์ ร่วมกับไมเคิล แจ็กสัน สำหรับรวมอัลบั้มสะสมของไมเคิล แจ็กสัน ทริลเลอร์ โดยได้วางจำหน่ายในวันที่ 8 พฤษภาคม ค.ศ. 1983 โดยค่ายเพลงอีพิก
รายชื่อเพลง.
<templatestyles src="Col-begin/styles.css"/>
ชาร์ต.
ชาร์ตประจำสัปดาห์.
<templatestyles src="Col-begin/styles.css"/>
วีลแชร์ฟันดาบ

วีลแชร์ฟันดาบ  เป็นรูปแบบหนึ่งของฟันดาบสากลสำหรับนักกีฬาคนพิการ โดยกีฬาดังกล่าวนี้ได้รับการควบคุมดูแลโดยสหพันธ์กีฬาคนพิการโลกซึ่งเป็นสหพันธ์แห่งคณะกรรมการพาราลิมปิกสากล และเป็นหนึ่งในกีฬาพาราลิมปิกฤดูร้อน โดยกีฬาพาราลิมปิกจะจัดขึ้นทุกสี่ปีในประเทศต่าง ๆ หมุนเวียนเป็นเจ้าภาพ ซึ่งมีสามชนิดหลักของดาบที่ใช้ได้การแข่ง ได้แก่ ฟอยล์, เอเป้ และเซเบอร์
วีลแชร์ฟันดาบในพาราลิมปิกฤดูร้อนได้รับการจัดขึ้นเป็นครั้งแรกในพาราลิมปิกฤดูร้อน 1960 ที่กรุงโรม ประเทศอิตาลี
สกุลแมงคีมหนวดสามปล้อง

สกุลแมงคีมหนวดสามปล้อง หรือ สกุลด้วงคีมหนวดสามปล้อง เป็นสกุลของแมลงปีกแข็ง ในวงศ์ด้วงคีม (Lucanidae) ใช้ชื่อวิทยาศาสตร์ว่า "Prosopocoilus" 
มีจุดเด่น คือ มีปลายหนวดเป็นปมประกอบด้วยหนวด 3 ปล้อง ในประเทศไทยพบหลายชนิด อาทิ แมงคีมแดง ("Prosopocoilus astacoides"), แมงคีมบูด้า ("P. buddha"), แมงคีมปากคีบ ("P. forceps"), แมงคีมยีราฟ ("P. giraffa") เป็นต้น
จักรพรรดินีเซี่ยวเฉฺวียนเฉิง

จักรพรรดินีเสี้ยวเฉฺวียนเฉิง  เป็นพระอัครมเหสีพระองค์ที่สองในจักรพรรดิเต้ากวง และพระราชมารดาในจักรพรรดิเสียนเฟิง
พระราชประวัติ.
จักรพรรดินีเซี่ยวเฉฺวียนเฉิง ทรงพระราชสมภพในราชสกุล หนิวฮูลู่ เมื่อวันที่ 24 มีนาคม พ.ศ. 2351 ในรัชสมัยจักรพรรดิเจียชิ่ง ใช้ชีวิตในวัยพระเยาว์ในเมืองซูโจว และเมื่อปี 1820 จักรพรรดิเจียชิ่งสวรรคตและเจ้าชายหมินหนิงได้เสวยราชย์ต่อมาเป็นจักรพรรดิเต้ากวง และในปีต่อมาในการเลือก พระนางได้รับเลือกให้เป็น พระสนมเฉฺวียน พระนางได้รับการเลื่อนตำแหน่งให้เป็นพระอรรคชายาเฉฺวียน (全嫔) หนึ่งปีต่อมา เมื่อวันที่ 24 มีนาคม 1823 พระนางหนิวฮูลู่ได้รับการเลื่อนพระยศขึ้นไปเป็นพระมเหสีเฉฺวียน (全妃)
สองปีต่อมาวันที่ 8 เมษายน 1825 พระนางหนิวฮูลู่ให้กำเนิดพระราชธิดาพระองค์ที่สามในจักรพรรดิเต้ากวง และประมาณหนึ่งเดือนต่อมาเมื่อวันที่ 30 พฤษภาคม พระนางหนิวฮูลู่ได้รับการเลื่อนยศเป็นเฉฺวียนกุ้ยเฟย (全贵妃)
ในช่วงฤดูร้อน พระนางหนิวฮูลู่ก็ทรงพระครรภ์ครั้งที่สองและเมื่อ 12 พฤษภาคม 1826 พระนางให้กำเนิดพระราชธิดาพระองค์ที่สี่ในจักรพรรดิเต้ากวง เมื่อ 17 กรกฎาคม 1831 พระนางหนิวฮูลู่ให้กำเนิดเจ้าชายอี้จู่ซึ่งต่อมาได้ครองราชย์เป็นจักรพรรดิเสียนเฟิง
วันที่ 16 มิถุนายน 1833 สมเด็จจักรพรรดินีเสี้ยวเซิงเซียนทิวงคต พระนางหนิวฮูลู่จึงได้เป็นผู้ดูแลฝ่ายในต่อ เพราะตามพระยศพระนางหนิวฮูลู่ทรงอาวุโสที่สุดในบรรดาพระสนมของจักรพรรดิเต้ากวงและ 18 พฤศจิกายน 1834 ตอนพระชันษา 26 ปี พระนางหนิวฮูลู่ก็ได้รับการสถาปนาเป็นจักรพรรดินี
ทิวงคต.
จักรพรรดินีเสี้ยวเฉฺวียนเฉิงเสด็จทิวงคตในวันที่ 13 กุมภาพันธ์ 1840 สาเหตุที่แท้จริงของการทิวงคตไม่ได้บันทึกไว้ในบันทึกประวัติศาสตร์อย่างเป็นทางการ หกวันหลังจากพระนางเสด็จทิวงคต จักรพรรดิเต้ากวงทรงสถาปนาจิงกุ้ยเฟยเป็นจิงหวงกุ้ยเฟยปกครองฝ่ายในต่อมา 
พระสาทิสลักษณ์ที่ยังคงเหลืออยู่.
! style="width: 26%; | ก่อนหน้า
! style="width: 4%; |
! style="width: 40%; | จักรพรรดินีเซี่ยวเฉฺวียนเฉิง
! style="width: 4%; |
! style="width: 26%; | ถัดไป
 <br>
เจ้าจามรีวงศ์

เจ้าจามรีวงศ์ (บ้างสะกดว่า เจ้าจามรีวงษ์) หรือ เจ้าจามรี เป็นภริยาเจ้าแก้วนวรัฐ เจ้าผู้ครองนครเชียงใหม่ องค์ที่ 9 และเป็นมารดาในเจ้าศุขเกษม ซึ่งถูกกล่าวถึงในบทเพลง "มะเมียะ" ของจรัล มโนเพ็ชร
พระประวัติ.
เจ้าจามรีวงศ์เกิดเมื่อปี พ.ศ. 2403 เป็นเจ้าธิดาองค์ที่ 5 ในเจ้าราชภาคินัย (แผ่นฟ้า ณ เชียงใหม่) กับเจ้าเรือนคำ สิโรรส เจ้าบิดาเป็นโอรสในเจ้าราชบุตร (สุริยฆาต ณ เชียงใหม่) ซึ่งเป็นพระโอรสองค์ใหญ่ในพระเจ้ากาวิละ เจ้าผู้ครองนครเชียงใหม่ องค์ที่ 1
เจ้าจามรีวงศ์สมรสกับเจ้าราชวงศ์ (แก้ว ณ เชียงใหม่) ซึ่งต่อมาเป็น "เจ้าแก้วนวรัฐ" เจ้านครเชียงใหม่ มีราชโอรสและราชธิดา 3 องค์ คือ
เจ้าจามรีวงศ์ดำรงตนในฐานะภริยาเจ้าผู้ครองนครเชียงใหม่อย่างไร้ที่ติ ไม่ทรงถือตัว และยังทำนุบำรุงพระพุทธศาสนาอย่างสม่ำเสมอ
เจ้าจามรีวงศ์ป่วยเป็นวัณโรคภายใน ถึงแก่อนิจกรรมเมื่อวันที่ 25 กันยายน พ.ศ. 2472 ณ คุ้มเจ้าราชบุตร (วงศ์ตวัน ณ เชียงใหม่) สิริอายุได้ 68 ปี อัฐิของเจ้าจามรีวงศ์บรรจุที่กู่ของราชตระกูล ณ เชียงใหม่ ที่วัดสวนดอก อำเภอเมือง จังหวัดเชียงใหม่
บีไฮน์เดอะแมสก์ (เพลงไมเคิล แจ็กสัน)

"บีไฮน์เดอะมาร์ค"  เป็นเพลงของนักร้องชาวอเมริกัน ไมเคิล แจ็กสัน เขียนโดยไมเคิล แจ็กสัน ,Chris Mosdell และRyuichi Sakamoto และโดยมีโปรดิวเซอร์ คือ ไมเคิล แจ็กสัน , และจอห์น แม็คเซล์น สำหรับรวมอัลบั้มสะสมของไมเคิล แจ็กสัน ไมเคิล โดยไดวางจำหน่ายในวันที่ 21 กุมภาพันธ์ ค.ศ. 2011
พระยาราชวงศ์ (มหาพรหมคำคง)

พระยาราชวงศ์ (มหาพรหมคำคง) เป็นเจ้าราชโอรสในพระยาคำฟั่น เจ้าผู้ครองนครเชียงใหม่ องค์ที่ 3 และเป็นพระราชบิดาในพระเจ้าอินทวิชยานนท์ เจ้าผู้ครองนครเชียงใหม่ องค์ที่ 7
พระประวัติ.
เจ้ามหาพรหมคำคง เป็นราชโอรสในพระยาเชียงใหม่คำฟั่น เจ้าผู้ครองนครเชียงใหม่ องค์ที่ 3 และเจ้าผู้ครองนครลำพูน องค์ที่ 1 กับเจ้าเนตรนารีไวย ซึ่งเป็นพระราชธิดาในเจ้าฟ้าเมืองยางแดง อันเป็นเมืองกะเหรี่ยงที่ร่ำรวยไปด้วยทรัพยากรไม้ขอนสักจำนวนมหาศาล จนได้รับการยกย่องว่าเป็นเศรษฐีนีป่าไม้ของพม่า (ผู้ได้รับกรรมสิทธิ์ครอบครองป่าไม้ในแถบขุนยวมทั้งหมด) ในปี พ.ศ. 2369 พระบาทสมเด็จพระนั่งเกล้าเจ้าอยู่หัวได้โปรดเกล้าฯ ตั้งให้เป็นพระยาราชวงศ์
เจ้ามหาพรหมคำคง สมรสกับเจ้าคำหล้า มีโอรส-ธิดา 16 พระองค์ คือ
รัฐตูกูมัน

ตูกูมัน  เป็นรัฐที่มีประชากรหนาแน่นที่สุดและมีพื้นที่เล็กที่สุดในบรรดารัฐต่าง ๆ ของอาร์เจนตินา ตั้งอยู่ทางตะวันตกเฉียงเหนือของประเทศ มีเมืองหลวงของรัฐคือเมืองซานมิเกลเดตูกูมัน อยู่ติดกับรัฐเพื่อนบ้านได้แก่ (หมุนตามเข็มนาฬิกา จากทิศเหนือ) รัฐซัลตา รัฐซานเตียโกเดลเอสเตโร และรัฐกาตามาร์กา
ออคริต

ออคริต  เป็นเมืองที่ตั้งอยู่ริมฝั่งทิศตะวันตกของทะเลสาบออคริตในประเทศมาซิโดเนียเหนือ มีประชากรราว 42,000 คน เป็นเมืองใหญ่เป็นอันดับ 7 ของประเทศ เคยมีโบสถ์มากถึง 365 แห่ง ได้รับการกล่าวถึงว่าเป็น "เยรูซาเลมแห่งบอลข่าน" เมืองเต็มไปด้วยบ้านและประติมากรรมที่งดงาม มีความโดดเด่นด้านการท่องเที่ยว เมืองออคริตได้รับเลือกเป็นมรดกโลกด้านวัฒนธรรมและธรรมชาติจากยูเนสโก เป็นหนึ่งใน 28 แห่งที่ได้รับเลือกเป็นมรดกโลกทั้งด้านวัฒนธรรมและธรรมชาติ
อาลิซาเบธ แซ๊ดเลอร์ ลีนานุไชย

อาลิซาเบธ แซ๊ดเลอร์ ลีนานุไชย เป็นนักแสดง พิธีกร และผู้ประกาศข่าวลูกครึ่งไทย-อังกฤษ ปัจจุบันเป็นผู้ประกาศข่าวทางช่องทีเอ็นเอ็น 16
ประวัติ.
อาลิซาเบธ แซ๊ดเลอร์ ลีนานุไชย หรือ อาลิซาเบธ แซ๊ดเลอร์ มีชื่อเล่นว่า ลิซ่า เป็นลูกครึ่งไทย-อังกฤษ เกิดเมื่อวันที่ 1 มิถุนายน พ.ศ. 2523 จบการศึกษาปริญญาตรีจากคณะพาณิชยศาสตร์และการบัญชี มหาวิทยาลัยธรรมศาสตร์ ปริญญาโททางด้านธุรกิจออนไลน์ มหาวิทยาลัยแอสตัน ประเทศอังกฤษ เป็นพิธีกรรายการโทรทัศน์หลายรายการ เป็นนางแบบภาพยนตร์โฆษณา และนางเอกมิวสิกวิดีโอ รวมถึงเป็นผู้ประกาศข่าว
ชีวิตครอบครัว คบหาดูใจกับ ไวยวิทย์ ลีนานุไชย และเข้าพิธีหมั้นเมื่อวันที่ 25 สิงหาคม พ.ศ. 2555 ที่โรงแรมแมนดาริน โอเรียนเต็ล กรุงเทพ และเข้าพิธีแต่งงานในวันที่ 21 กันยายน ปีเดียวกัน ในสถานที่เดียวกัน มีบุตร 2 คน คนแรกชื่อ "อลิซ ลีนานุไชย" คลอดเมื่อวันที่ 1 เมษายน พ.ศ. 2557 ส่วนคนที่ 2 ชื่อ "เทย์แลน - อธิปัตย์ ลีนานุไชย" คลอดเมื่อวันที่ 21 กันยายน พ.ศ. 2560
สุดา ชื่นบาน

สุดา ชื่นบาน (เกิด 24 มิถุนายน พ.ศ. 2488) ชื่อเล่น เม้า เป็นนักร้องและนักแสดงหญิงชาวไทย มีผลงานยาวนานหลายสิบปีทั้งในประเทศจนถึงเวทีนานาชาติ มีเพลงยอดนิยมคือ "เพลงสุดท้าย" ได้รับการยกย่องเชิดชูเกียรติจากสำนักงานคณะกรรมการวัฒนธรรมแห่งชาติ กระทรวงวัฒนธรรม ให้เป็น ศิลปินแห่งชาติ สาขาศิลปะการแสดง (ดนตรีไทยสากล - ขับร้อง) ประจำปี พ.ศ. 2563
ประวัติ.
เริ่มแววทางการแสดงตั้งแต่วัยเยาว์ ได้ฝึกนาฏศิลป์และเข้าประกวดรำไทย ในรายการ "แมวมอง" ทางสถานีวิทยุ ท.ท.ท. จัดโดย สอาด เปี่ยมพงษ์สานต์ พ.ศ. 2498 ได้แสดงละครรำเป็นประจำทางสถานีโทรทัศน์ช่อง 4 บางขุนพรหม ยุคแรกเริ่ม จบการศึกษาจากโรงเรียนสตรีสันติราษฎร์บำรุง รุ่น พ.ศ. 2505 เป็นนักร้องของวงดนตรีช้างแดง ประชันคู่กับวงดนตรีพยงค์ มุกดา บนเวทีโรงภาพยนตร์รอบปฐมทัศน์ ก่อนจะมีชื่อเสียงจากการร้องเพลงประกอบภาพยนตร์ อาทิเพลง "ชีวิตบัดซบ" และอีกหลายเพลงของ เสกสรร สอนอิ่มสาตร์
สุดา ชื่นบาน ได้บันทึกแผ่นเสียงเพลงแรกคือเพลง "ตัวต่อตัว" เพลงประกอบภาพยนตร์ไทยเรื่อง ตัวต่อตัว พ.ศ. 2509 หลังจากนั้นได้บันทึกแผ่นเสียงในเพลงพื้นเมืองแก้กับ หม่อมราชวงศ์ถนัดศรี สวัสดิวัตน์ จากการชักจูงของ สง่า อารัมภีร จนเป็นอัลบั้มแรกที่ฮิตติดอันดับทุกสถานีวิทยุ ด้วยความสามารถเธอเป็นนักร้องพิเศษที่ตีโจทย์แตกในการร้องเพลงที่ได้อารมณ์อย่างเช่น "เพลงสุดท้าย" ที่ได้รับความนิยมสูงสุดมาจนถึงปัจจุบัน
มีการแสดงสดตลอดช่วงเวลาการเป็นศิลปินนักร้อง โดยเฉพาะคอนเสิร์ตประจำปีอย่างคอนเสิร์ต เม้า-แดง ร่วมกับ แดง ฉันทนา กิติยพันธ์ นอกจากนี้ยังมีผลงานการแสดงทั้งละคร ภาพยนตร์ ซีรีส์ โฆษณา ละครเวที เป็นพิธีกรรายการมิวสิคสแควร์ 
มีทายาทเป็นบุตรสาวด้วยกันสองคนคือ แหม่ม พัชริดา วัฒนา อดีตนักร้องวัยรุ่นวงสาว สาว สาว ศิลปินนักร้องเดี่ยว ครูสอนร้องเพลง และผู้บริหารฝ่ายพัฒนาบุคคลของ อาร์.เอส. และโมเม นภัสสร บุรณศิริ อดีตศิลปินนักร้อง อาร์.เอส. ดีเจ และปัจจุบันเป็นบิวตี้บล็อคเกอร์ชื่อดัง โมเม พาเพลิน มีเพื่อนสนิทในวงการบันเทิงคือ ฉันทนา กิติยพันธ์
ในปี 2563 ได้รับการยกย่องเชิดชูเกียรติจากสำนักงานคณะกรรมการวัฒนธรรมแห่งชาติ กระทรวงวัฒนธรรม ให้เป็น ศิลปินแห่งชาติ สาขาศิลปะการแสดง (ดนตรีไทยสากล - ขับร้อง) 
ปัจจุบัน เป็นกรรมการในรายการ The Golden Song เวทีเพลงเพราะ ทางช่อง ONE31
ผลงานเด่น.
แผ่นเสียง.
ฯลฯ
คอนเสิร์ต.
ฯลฯ
ปัจจุบันมีงานแสดงรับเชิญต่างๆ อย่างต่อเนื่อง ทั่วทุกภาคของเมืองไทย
หมายเลขโทรศัพท์ในประเทศไทย

หมายเลขสำหรับโทรศัพท์พื้นฐานและโทรศัพท์ทางไกลแผนที่แสดงหมายเลขโทรศัพท์พื้นฐานในประเทศไทย.
หมายเลขสำหรับโทรศัพท์พื้นฐานและโทรศัพท์ทางไกล รวมถึงโทรศัพท์สาธารณะ ทั้งหมดมีตัวเลข 9 หลัก โดยขึ้นต้นด้วยรหัสต่อไปนี้
หมายเลขสำหรับโทรศัพท์เคลื่อนที่.
เดิมหมายเลขสำหรับโทรศัพท์เคลื่อนที่มีตัวเลข 9 หลักเหมือนโทรศัพท์พื้นฐาน โดยขึ้นต้นด้วยรหัส 01, 03, 04, 05, 06, 07, 08, 09 (ปะปนกับรหัสโทรศัพท์ทางไกล) ภายหลังปรากฏว่าไม่เพียงพอต่อความต้องการ คณะกรรมการกิจการโทรคมนาคมแห่งชาติ (กทช.) จึงได้กำหนดให้เปลี่ยนเลขหมายโทรศัพท์เคลื่อนที่เป็น 10 หลักเพื่อขยายจำนวนเลขหมายโทรศัพท์เคลื่อนที่ให้รองรับการใช้งานที่เพิ่มขึ้นอย่างรวดเร็วได้อย่างเพียงพอ โดยเติมเลข 8 เข้าไปข้างหลังเลข 0 กลายเป็น 081, 083, 084, 085, 086, 087, 088, 089 ตามลำดับ เริ่มใช้เมื่อวันที่ 1 กันยายน พ.ศ. 2549 และยกเลิกระบบ 9 หลักเมื่อวันที่ 1 ธันวาคม พ.ศ. 2549 หมายเลขสำหรับโทรศัพท์เคลื่อนที่จึงมีตัวเลขทั้งหมด 10 หลัก และเมื่อกลาง พ.ศ. 2550 ขยายรหัสเลขหมายโทรศัพท์เคลื่อนที่ เพิ่มขึ้นเป็น 080, 082; เป็น 091, 092 ใน พ.ศ. 2552; ใน พ.ศ. 2553 กลายเป็น 061, 062; ใน พ.ศ. 2559 กลายเป็น 063, 064, 065; และใน พ.ศ. 2561 กลายเป็น 066 ตามลำดับ โดยปัจจุบันเลขหมายโทรศัพท์เคลื่อนที่ใช้รหัสต่อไปนี้ ก็คือ
หมายเหตุ** เนื่องจากปัจจุบันสามารถเปลี่ยนผู้ให้บริการเครือข่ายโดยใช้หมายเลขเดิมได้ ดังนั้นหมายเลขที่ย้ายไปจะไม่เข้าหลักการตามด้านบน
หมายเลขโทรศัพท์ฉุกเฉินและฮ็อตไลน์.
หมายเลขโทรศัพท์ 3-4 หลักที่ขึ้นต้นด้วย 1 หรือ 2 หรือ 9 เดิมใช้สำหรับการฉุกเฉินเช่นการแจ้งเหตุด่วนเหตุร้ายเท่านั้น ปัจจุบันได้ดัดแปลงมาใช้เพิ่มเติมเป็นหมายเลขฮ็อตไลน์ เช่นบริการสอบถามข้อมูล การแจ้งข่าวสาร การร้องเรียน บริการส่งถึงที่ บริการทางการเงินเป็นต้น ซึ่งตัวเลข 3 หลักแรกของหมายเลขฮ็อตไลน์ 4 หลัก ก็จะถูกจัดสรรให้ไม่ซ้ำกับหมายเลขฉุกเฉิน 3 หลัก ต่อไปนี้เป็นตัวอย่างส่วนหนึ่ง
หมายเลขสำหรับต่างประเทศ.
หมายเลขที่สามารถโทรศัพท์ได้ข้ามประเทศมายังประเทศไทย จะขึ้นต้นด้วย +66 โดย + หมายถึงรหัสโทรศัพท์ข้ามประเทศ ซึ่งแต่ละเครือข่ายจะให้บริการไม่เหมือนกัน (เช่น 001, 007 เป็นต้น) ได้ซ่อนเร้นไว้ในเครื่องหมายบวก, 66 คือรหัสของประเทศไทย ดังนั้นรวมกัน +66 จะมาแทนที่ 0 ตัวหน้าของหมายเลขที่ใช้โทรศัพท์ภายในประเทศตามปกติ ซึ่งอาจเป็นโทรศัพท์บ้านหรือโทรศัพท์เคลื่อนที่ก็ได้ ตัวอย่างเช่น หมายเลขภายในประเทศ 0 2345 6789 สามารถโทรศัพท์จากต่างประเทศได้ด้วยหมายเลข +66 2345 6789 หรือสำหรับหมายเลขของโทรศัพท์เคลื่อนที่ 089 876 5432 ก็สามารถโทรศัพท์เข้าได้จากหมายเลข +66 89 876 5432 เป็นต้น หมายเลขดังกล่าวนี้ก็สามารถใช้โทรศัพท์ในประเทศได้เช่นเดียวกัน
กฎเกณฑ์นี้ใช้ไม่ได้กับหมายเลขโทรศัพท์ฉุกเฉินและฮ็อตไลน์ เพราะไม่ได้ขึ้นต้นด้วย 0
ความยาวพันธะ

ความยาวพันธะ  คือ ระยะทางระหว่างจุดศูนย์กลางของอะตอมที่สร้างพันธะเคมีกัน ซึ่งความยาวพันธะระหว่างอะตอมคู่หนึ่ง ๆ จะมีค่าเฉพาะในแต่ละโมเลกุลและมีค่าแตกต่างกันขึ้นอยู่กับวิธีการวัด เช่น การวัดโดยใช้เทคนิคการเลี้ยวเบนอิเล็กตรอนในสถานะแก๊ส (gas-phase electron-diffraction) ความยาวพันธะจะเท่ากับระยะทางเฉลี่ยระหว่างอะตอมของสถานะการสั่น (vibrational states) ณ อุณหภูมิหนึ่ง ๆ หากการวัดใช้เทคนิคทางโครงสร้างรังสีเอ็กซ์ (X-ray crystal structural method) แล้ว ความยาวพันธะจะเท่ากับระยะทางระหว่างจุดกึ่งกลางของที่มีความหนาแน่นของอิเล็กตรอนรอบ ๆ นิวเคลียสทั้งสอง เป็นต้น ดังนั้น ความยาวพันธะที่นักเคมีกล่าวถึงกันจึงหมายถึงความยาวพันธะเฉลี่ยที่ได้จากการเฉลี่ยความยาวพันธะที่พบในโมเลกุลต่าง ๆ อนึ่ง ความยาวพันธะยังมีความสัมพันธ์กับอันดับพันธะ (bond order) อีกด้วย
อันดับพันธะ

อันดับพันธะ  เป็นตัวเลขที่แสดงถึงจำนวนพันธะเคมีระหว่างอะตอมสองอะตอม เช่น พันธะโคเวเลนต์ในโมเลกุลไนโตรเจน N≡N อันดับพันธะเท่ากับ 3 ในขณะที่พันธะในโมเลกุลอะเซทิลีน H−C≡C−H พันธะระหว่างอะตอมของคาร์บอนมีอันดับพันธะเท่ากับ 3 และพันธะ C−H มีอันดับพันธะเท่ากับ 1 เป็นต้น อันดับพันธะเป็นตัวชี้วัดความเสถียร (Stability) ของพันธะและมีความสัมพันธ์กับความยาวพันธะอีกด้วย
อย่างไรก็ตาม อันดับพันธะไม่จำเป็นต้องเป็นเลขจำนวนเต็ม ซึ่งในทฤษฎีพันธะเวเลนซ์ (Valence Bond Theory)สามารถคำนวณอันดับพันธะ (B.O.) ได้โดยพิจารณาจำนวนอิเล็กตรอนในออร์บิทัลสร้างพันธะ (Number of Bonding Electrons)และจำนวนอิเล็กตรอนในออร์บิทัลต้านการสร้างพันธะ (Number of Antibonding Electrons) ดังสมการ 
<math>\text{B.O.} = \frac{\text{number of bonding electrons} - \text{number of antibonding electrons}}{2}\ </math>
ตัวอย่างการคำนวณอันดับพันธะ.
จากภาพ โมเลกุลไฮโดรเจนมีอิเล็กตรอนบรรจุในออร์บิทัลสร้างพันธะ 2 ตัวและไม่มีอิเล็กตรอนในออร์บิทัลต้านการสร้างพันธะ ดังนั้น อันดับพันธะในโมเลกุลไฮโดรเจนจึงเท่ากับ 1
<math>\text{B.O.} = \frac{\text{2} - \text{0}}{2}\ = 1 </math>
อันดับพันธะ 0.5 พบในโมเลกุลของ #เปลี่ยนทาง 
(มีความยาวพันธะ เท่ากับ 106 pm และพลังงานพันธะ เท่ากับ 269 kJ/mol) และโมเลกุลของ #เปลี่ยนทาง 
 (มีความยาวพันธะ เท่ากับ 108 pm และพลังงานพันธะ เท่ากับ 251 kJ/mol) อันดับพันธะที่มากขึ้นจะแสดงถึงความแข็งแรงของพันธะที่มากขึ้นและเมื่ออันดับพันธะมากขึ้นความยาวของพันธะจะลดลงด้วย
พันธะแฮโลเจน

พันธะแฮโลเจน  เป็นอันตรกิริยานอนโคเวเลนต์ (noncovalent interactions) ชนิดหนึ่ง ที่เกิดขึ้นระหว่างอะตอมของธาตุแฮโลเจนที่มีสมบัติเป็นกรดลิวอิส (lewis acid) กับอะตอมที่มีสมบัติเป็นเบสลิวอิส (Lewis Base) และจะเกิดขึ้นเมื่ออะตอมของธาตุแฮโลเจนเป็นอิเล็กโตรไฟล์ (electrophile) เท่านั้น 
นิยามโดย IUPAC.
พันธะแฮโลเจน R−X···Y−Z เกิดขึ้นเมื่อมีหลักฐานการปรากฏของอันตรกิริยาแบบดึงดูดโดยสุทธิระหว่างบริเวณที่เป็นอิเล็กโตรไฟล์ (electrophilic region หมายถึง บริเวณที่มีอิเล็กตรอนเบาบาง) บนอะตอมของธาตุแฮโลเจน X กับส่วนของโมเลกุล R-X (เมื่อ R สามารถเป็นอะตอมชนิดอื่นรวมทั้งอะตอม X หรือกลุ่มของอะตอมอื่นๆ) และบริเวณที่เป็นนิวคลีโอไฟล์ (nucleophilic region หมายถึง บริเวณที่มีความหนาแน่นของอิเล็กตรอนมาก) ของโมเลกุลหรือส่วนของโมเลกุล (molecular fragment) Y-Z 
การเปรียบเทียบระหว่างพันธะแฮโลเจนและพันธะไฮโดรเจน.
พันธะไฮโดรเจนและพันธะแฮโลเจนแสดงโดยเส้นประ
<math>\mathrm{1)\ D \cdots H{-}A}</math>
<math>\mathrm{2)\ Z{-}Y \cdots X{-}R}</math>
ในกรณีของพันธะไฮโดรเจน อะตอมผู้ให้ (donor; D) คือ อะตอม กลุ่มของอะตอม หรือโมเลกุลที่มีความหนาแน่นของอิเล็กตรอนมากและสามารถสร้างอันตรกิริยาแบบดึงดูด (attractive interaction) กับอะตอมของไฮโดรเจนที่มีความหนาแน่นของอิเล็กตรอนต่ำได้ โดยอะตอมของไฮโดรเจนต้องมีการสร้างเกิดพันธะกับอะตอม A ที่มีความสามารถในการดึงดูดอิเล็กตรอนสูง เช่นเดียวกันกับในกรณีของพันธะแฮโลเจน อะตอม กลุ่มอะตอม หรือโมเลกุล R มีความสามารถในการดึงดูดอิเล็กตรอนสูง ทำให้อะตอมของแฮโลเจน X มีความหนาแน่นของอิเล็กตรอนต่ำหรือมีเป็นบริเวณที่เป็นอิเล็กโตรไฟล์ ทำให้เกิดอันตรกิริยาแบบดึงดูดกับอะตอม Y ซึ่งมีความหนาแน่นของอิเล็กตรอนสูงได้
ข้อสังเกต.
ข้อสังเกตที่สำคัญเมื่อมีพันธะแฮโลเจนเกิดขึ้นเสนอขึ้นโดยนักผลิกศาสตร์ โคตะมะ เทสิราช (Gautam R. Desiraju) และคณะ ดังนี้
ในสารเชิงซ้อนที่มีพันธะแฮโลเจน R–X···Y–Z:
ประโยชน์.
พันธะแฮโลเจนกำลังเป็นที่สนใจของนักวิทยาศาสตร์สาขาผลิกศาสตร์โดยเฉพาะการออกแบบโครงสร้างผลึก ซึ่งพันธะแฮโลเจนได้ถูกใช้เป็นเครื่องมือในระดับโมเลกุลในการสร้างโครงสร้างผลึกให้มีสมบัติตามที่ออกแบบไว้ และยังพบพันธะชนิดนี้ในสารชีวโมเลกุลขนาดใหญ่อีกด้วย อย่างไรก็ตาม พันธะแฮโลเจนยังถือว่าเป็นอันตรกิริยาในระดับโมเลกุลที่ใหม่และยังไม่เป็นที่รู้จักอย่างแพร่หลายนัก
อันตรกิริยานอนโคเวเลนต์

อันตรกิริยานอนโคเวเลนต์  หมายถึง อันตรกิริยาที่ไม่ใช่พันธะโคเวเลนต์ หรืออาจจะเรียกได้ว่าเป็นอันตรกิริยาระหว่างโมเลกุล (Intermolecular Interactions) หรือแรงระหว่างโมเลกุล (Intermolecular Forces) โดยมากแล้วมักจะพบในโมเลกุลที่มีขนาดใหญ่ซึ่งเกิดจากแรงไฟฟ้าสถิต อันตรกิริยานอนโคเวเลนต์มีความสำคัญในการศึกษาโมเลกุลขนาดใหญ่ (Macromolecules) และในเคมีซุปราโมเลกุลาร์ (Supramolecular Chemistry)
วีวี่โค

วีวี่โค. (ViVicO.) เป็นวงดนตรีเกิร์ลกรุปสัญชาติไทยภายใต้สังกัด ครอสโซน เอ็นเตอร์เทนเมนท์ เปิดตัวเมื่อปี 2540 โดยมีเพลงเปิดตัวคือ "โตในรถ" และเป็นที่รู้จักจากเพลง ขอ…ฟ้า , ซ้ำ…ซ้ำ และเพลง ขอมีเพียงเธอ
ประวัติ.
"วีวี่โค" (อังกฤษ: Vivico) เป็นเกิร์ลกรุปสัญชาติไทยประกอบด้วยสมาชิก คือ เมย์ จีระนันท์ กิจประสาน, เชอร์รี่ อัจฉราศรี เจริญโสภา, กุ๊ก วิจิตรา อัศนีวุฒิกร, มะเหมี่ยว ศิลป์สิริ ประภาวงศ์ และจิ้ง กมลรจน์ เอกวัฒนกิจ มีผลงานอัลบั้มเพลงสองชุดกับสังกัด Crossezone
เริ่มมีผลงานอัลบั้มชุดแรกเมื่อ พ.ศ. 2540 กับอัลบั้ม "Vivico" โดยมีเพลงเปิดตัวคือเพลง โตในรถ ด้วยเพลงเปิดตัวเพลงแรกสมาชิกทุกคนยังดูเด็กกันมาก เพลงจึงไม่เข้าถึงกลุ่มคนฟังมากเท่าที่ควร จึงได้เปิดตัวด้วยเพลงที่สองคือเพลง ขอฟ้า ทำให้วงวีวี่โคเริ่มมีมีชื่อเสียง จากนั้นจึงได้ปล่อยเพลงต่าง ๆ ตามมาและฮิตติดชาร์ทในยุคนั้นคือเพลง ซ้ำ...ซ้ำ และเพลง ขอมีเพียงเธอ 
นอกจากนี้ อัลบั้มชุดแรกของวีวี่โคยังมีการทำปกอัลบั้มถึง 2 ปก โดยหน้าปกแรกจะเป็นปกที่เรียบง่ายโดยนำรูปจากการถ่ายมิวสิควีดีโอเพลงโตในรถ ส่วนหน้าปกที่สองจะนำภาพจากการถ่ายมิวสิควีดีโอเพลง ขอฟ้า
ในปี พ.ศ. 2541 วีวี่โคได้มีอัลบั้มชุดที่สองคืออัลบั้ม "รักสร้างโลก" โดยเพิ่มเพลงใหม่ 2 เพลงคือ "รักสร้างโลก" และเพลง "ได้ไหม" ที่เหลือเป็นเพลงจากอัลบั้มชุดแรกโดยการ Remix ทำนองเพลงใหม่
ผลงาน.
ผลงานมิวสิกวิดีโอ.
พ.ศ. 2541 
พ.ศ. 2543
กองทัพศรีลังกา

กองทัพศรีลังกาเป็นกองทัพของสาธารณรัฐสังคมนิยมประชาธิปไตยศรีลังกาโดยมีเหล่าทัพคือ กองทัพบก, กองทัพอากาศ, กองทัพเรือ และ กองกำลังกึ่งทหาร กองทัพศรีลังกาควบคุมโดยกระทรวงกลาโหม กองทัพศรีลังกามีกำลังพลพร้อมรบประมาณ 400,000 คนและกองทัพศรีลังกาไม่มีการกำหนดอายุเกณฑ์ทหาร
เชิงอรรถ.
<templatestyles src="Reflist/styles.css" />
กองทัพกรีซ

กองทัพกรีซ เป็นกองทัพของประเทศกรีซ ประกอบด้วย กระทรวงกลาโหม, กองทัพบก, กองทัพอากาศ และ กองทัพเรือ อำนาจในการตัดสินใจของกองทัพกรีซอยู่ที่กระทรวงกลาโหม
งบประมาณ.
ในปี 2008 ค่าใช้จ่ายในกองทัพกรีซมีค่าใช่จ่ายร้อยละ 2.8 ของจีดีพี กรีซเป็นผู้นำเข้ารายใหญ่สุดของอาวุธขนาดธรรมดาในชาติยุโรปและมีค่าใช้จ่ายสูงสุดในกองทัพในสหภาพยุโรป (เทียบกับ จีดีพี)
บุคลากร.
ในปัจจุบันประเทศกรีซมีการเกณทหารชายเมื่ออายุครบ 18 ปี โดยเป็นทหารเป็นเวลา 9 เดือน ผู้หญิงสามารถทำงานในกองทัพกรีซได้แต่ไม่สามารถถูกเกณฑ์ทหารได้ กรีซเป็นประเทศสมาชิกสหภาพยุโรปและนาโต และ มีส่วนร่วมในปฏิบัติการรักษาสันติภาพ เช่น ไอซาฟในอัฟกานิสถาน EUFOR ในบอสเนียและชาด และ KFOR ในคอซอวอ
เชิงอรรถ และ อ้างอิง.
การเจาะคอ

ศัลยกรรมทำรูเปิดท่อลม หรือการเจาะคอ (tracheotomy หรือบุคลากรทางการแพทย์ในไทยนิยมเรียก tracheostomy) เป็นหัตถการทางการแพทย์ที่เก่าแก่ที่สุดอย่างหนึ่ง ทำโดยลงมีดที่ด้านหน้าของคอลงไปจนถึงท่อลมสำหรับใช้เป็นทางหายใจ ช่องเปิดที่เกิดขึ้นสามารถใช้เป็นช่องทางหายใจได้โดยตรงหรือเป็นที่สำหรับใส่ท่อช่องหลอดลมซึ่งทำให้ผู้ป่วยสามารถหายใจได้โดยไม่ต้องใช้จมูกหรือปาก
ข้อบ่งชี้.
ข้อบ่งชี้ของการได้รับการเจาะคอหลักๆ มี 4 ข้อ ได้แก่
พระยาอุปราชพิมพิสาร

พระยาอุปราช (พิมพิสาร) พระยาอุปราชนครเชียงใหม่ เป็นพระยาอุปราชแห่งนครเชียงใหม่ ในช่วงของแผ่นดินพระเจ้ามโหตรประเทศ เจ้าผู้ครองนครเชียงใหม่ องค์ที่ 5 หากไม่สิ้นชีวิตเสียก่อนก็จะได้ขึ้นครองนครเป็นเจ้าผู้ครองนครเชียงใหม่
พระประวัติ.
เจ้าพิมพิสาร เป็นราชโอรสองค์ที่ 3 ในพระยาคำฟั่น เจ้าผู้ครองนครเชียงใหม่ องค์ที่ 3 เป็นเชษฐาร่วมมารดากับเจ้าไชยลังกาพิศาลโสภาคย์คุณ เจ้าผู้ครองนครลำพูน องค์ที่ 6 เป็นนักรบผู้มีความสามารถ เคยออกรบร่วมกับพระเจ้ามโหตรประเทศ และเป็นผู้มีความเชี่ยวชาญในการเจรจาเกลี้ยกล่อมจนสามารถพิชิตเมืองนองได้สำเร็จ และเป็นกำลังสำคัญในการยกทัพตีเมืองเชียงตุง ในปี พ.ศ. 2391
หลังจากพระยาพุทธวงส์ เสด็จถึงแก่พิราลัย เมื่อเดือนมิถุนายน พ.ศ. 2389 เจ้าอุปราช (หนานมหาวงศ์) ก็ได้รั้งเมืองสืบมา จนถึง พ.ศ. 2390 เจ้าอุปราช (มหาวงศ์) และเจ้าพิมพิสาร ได้นำช้างพลายสีประหลาดไปถวายพระบาทสมเด็จพระนั่งเกล้าเจ้าอยู่หัว ครั้งนั้นได้ทรงพระกรุณาโปรดเกล้าฯ ให้ตั้ง เจ้าอุปราช (มหาวงศ์) เป็นเจ้าผู้ครองนครเชียงใหม่ และแต่งตั้งเจ้าพิมพิสาร เป็นเจ้าอุปราชเชียงใหม่
วิทยาลัยพยาบาลศรีมหาสารคาม

วิทยาลัยพยาบาลศรีมหาสารคาม  เป็นวิทยาลัยในสังกัด คณะพยาบาลศาสตร์ สถาบันพระบรมราชชนก กระทรวงสาธารณสุข
ประวัติ.
พระบาทสมเด็จพระเจ้าอยู่หัวภูมิพลอดุลยเดช ได้มีพระมหากรุณาธิคุณโปรดเกล้าโปรดกระหม่อมพระราชทานชื่อ "วิทยาลัยพยาบาลศรีมหาสารคาม"เมื่อวันที่ 15 มีนาคม พ.ศ. 2526 และได้รับพระมหากรุณาธิคุณจากสมเด็จพระศรีนครินทราบรมราชชนนี ทรงวางศิลาฤกษ์การก่อสร้างเมื่อวันพฤหัสบดีที่ 18 มีนาคม พ.ศ. 2526 และเสด็จพระราชดำเนินทรงเปิดวิทยาลัยพยาบาลศรีมหาสารคาม ในวันที่ 23 ธันวาคม พ.ศ. 2526 ปัจจุบันวิทยาลัยพยาบาลศรีมหาสารคาม สังกัดสถาบันพระบรมราชชนก มีเนื่อที่ทั้งหมด 59 ไร่ 98 ตารางวา แบ่งเป็น 2 แห่งคือ
หลักสูตร.
ความเป็นมาของการเปิดหลักสูตรต่างๆ ของวิทยาลัยฯ.
วิทยาลัยพยาบาลศรีมหาสารคาม เริ่มเปิดสอนนักศึกษาพยาบาลใน ปีการศึกษา 2526 โดย เปิดสอนหลักสูตรประกาศนียบัตรพยาบาลศาสตร์และผดุงครรภ์ชั้นสูง ที่เน้นชุมชนเพื่อคุณภาพชีวิต รับนักศึกษารุ่นแรก จำนวน 150 คน
ปีการศึกษา 2528 - 2532 เปิดสอนหลักสูตรประกาศนียบัตรพยาบาลและผดุงครรภ์ (เฉพาะกาล)
ปีการศึกษา 2533 - 2539 เปิดสอนหลักสูตรประกาศนียบัตรพยาบาลศาสตร์ (ระดับต้น)
ปีการศึกษา 2535 เปิดสอนหลักสูตรประกาศนียบัตรพยาบาลศาสตร์ (ต่อเนื่อง 2 ปี) เทียบเท่าปริญญาตรี
ปีการศึกษา 2545 เปิดสอนหลักสูตรประกาศนียบัตรพยาบาลศาสตร์ (ต่อเนื่อง 2 ปี) เทียบเท่าปริญญาตรี ภาคพิเศษ
ในปี พ.ศ. 2540 เปลี่ยนชื่อหลักสูตรประกาศนียบัตรพยาบาลศาสตร์ เทียบเท่าปริญญาตรี เป็นหลักสูตรพยาบาลศาสตรบัณฑิตจนถึงปัจจุบัน เนื่องจากวิทยาลัยพยาบาลศรีมหาสารคามเข้าสมทบกับมหาลัยขอนแก่น เมื่อ พ.ศ. 2550 ตามราชกฤษฏีกาการรับวิทยาลัยพยาบาล ในสังกัดสถาบันพระบรมราชชนก สำนักงานปลัดกระทรวงสาธารณสุข ซึ่งประกาศในราชกิจจานุเบกษา แบับกฤษฏีกา เล่ม 114 ตอนที่ 76 ก. วันที่ 26 ธันวาคม 2540 
นอกจากนี้วิทยาลัยพยาบาลศรีมหาสารคาม ยังได้ดำเนินการอบรมระยะสั้นหลักสูตรต่าง ๆ เพื่อพัฒนาบุคลากรสาธารณสุข ให้บริการวิชาการแก่หน่วยงานอื่น ๆ และประชาชน ตลอดจน ทำนุบำรุงศิลปวัฒนธรรมและสิ่งแวดล้อม รวมทั้งทำการวิจัยด้านการศึกษาและการสาธารณสุขอย่างต่อเนื่อง
หูฟัง

หูฟัง  เป็นอุปกรณ์เครื่องเสียงประเภทหนึ่งที่ทำหน้าที่แสดงผลข้อมูลในรูปแบบเสียง โดยมีลักษณะเป็นลำโพงขนาดเล็กที่ใช้สวมใส่กับหูผู้ใช้งาน หูฟังสามารถใช้เพื่อความบันเทิง การทำงาน และการสื่อสาร 
ประวัติ.
หูฟังถูกคิดค้นครั้งแรกโดย นาทาเนียล บอลด์วิน  นักศึกษาจากมหาวิทยาลัยสแตนฟอร์ดในสหรัฐอเมริกา โดยเขาได้ประดิษฐ์ชุดหูฟังวิทยุและนำเสนอต่อนักธุรกิจ แต่ไม่ได้รับความสนใจ จนกระทั่งกองทัพเรือสหรัฐฯ ในช่วงสงครามโลกครั้งที่ 1 ได้สั่งซื้อชุดหูฟังจำนวน 100 ชุด ซึ่งทำให้หูฟังเริ่มเป็นที่รู้จัก หลังจากนั้นบริษัทแพนทรอนิกส์  ได้ผลิตหูฟังที่มีน้ำหนักเบาเพื่อแก้ไขปัญหาการใช้งานหูฟังขนาดใหญ่ในเครื่องบิน ซึ่งกลายเป็นจุดเริ่มต้นของการพัฒนาหูฟังยุคใหม่ 
ประเภทของหูฟัง.
หูฟังสามารถแบ่งออกเป็น 3 ประเภทหลัก ได้แก่ **หูฟังขนาดเล็ก**, **หูฟังขนาดกลาง** และ **หูฟังขนาดใหญ่** 
1. หูฟังขนาดเล็ก.
หูฟังขนาดเล็กเน้นความสะดวกในการพกพาและใช้งาน ประกอบด้วย 3 ประเภทย่อย: 
2. หูฟังขนาดกลาง.
หูฟังขนาดกลางมีขนาดใหญ่กว่าเล็กน้อย โดยจะครอบแนบกับใบหู จุดเด่นคือคุณภาพเสียงที่ดีขึ้น แบ่งออกเป็น: 
3. หูฟังขนาดใหญ่.
หูฟังขนาดใหญ่สามารถครอบหูได้ทั้งใบ จุดเด่นคือคุณภาพเสียงที่ยอดเยี่ยม เหมาะสำหรับการใช้งานภายในที่พักอาศัย แบ่งเป็น: 
หลักการทำงานของหูฟัง.
หูฟังทำงานผ่านตัวขับเสียง  ซึ่งมี 3 ประเภทหลัก: 
การเปรียบเทียบหูฟัง.
1. **ตามการใช้งาน**: 
 - หูฟังขนาดเล็ก: เหมาะสำหรับการพกพาและการทำกิจกรรมกลางแจ้ง 
 - หูฟังขนาดกลาง: เหมาะสำหรับการใช้งานทั่วไปในชีวิตประจำวัน 
 - หูฟังขนาดใหญ่: เหมาะสำหรับการฟังเพลงหรือใช้งานในพื้นที่พักอาศัย 
2. **ตามคุณภาพเสียง**: 
 ปัจจัยหลักในการเปรียบเทียบคุณภาพเสียง ได้แก่ 
 * เสียงทุ้ม (Bass) 
 * เสียงกลาง (Mid) 
 * เสียงสูง (Treble) 
 * เวทีเสียง (Soundstage)
พระแสนห้า

พระแสนห้า หรือ หลวงพ่อแสนห้า เป็นพระพุทธรูปขนาดหน้าตัก 61 นิ้ว สูง 90 นิ้ว ประดิษฐานอยู่ในพระอุโบสถวัดกุมภประดิษฐ์ หรือชาวบ้านเรียกว่าวัดกลาง (เดิมชื่อวัดเตาไห สาเหตุเพราะเป็นสถานที่ที่มีการเตาเผาตุ่มน้ำหรือไหน้ำ) ตั้งอยู่ที่ ตำบลโพนสา อำเภอท่าบ่อ จังหวัดหนองคาย ซึ่งเป็นวัดเก่าแก่ และได้ยกฐานะเป็นวัดที่ถูกต้องในปี 2440 และได้รับพระราชทานวิสุงคามสีมาเมื่อปี 2445
ประวัติ.
หลวงพ่อแสนห้า เป็นพระพุทธรูปที่เก่าแก่และศักดิ์สิทธิ์มาก สร้างขึ้นในราว พ.ศ. 2213 ซึ่งมีผู้มีจิตศรัทธาสองพี่น้องเป็นเจ้าภาพหลัก คือ พี่ชายชื่อ แสน น้องชายชื่อ ห้า จึงได้นามเรียกขนานว่า “หลวงพ่อแสนห้า” ในการดำเนินการสร้างนอกจากสองพี่น้องแล้วยังมีพุทธศาสนิกชนเป็นจำนวนมากร่วมเป็นเจ้าภาพ เพื่อใช้เป็นที่ยึดเหนี่ยวจิตใจของพุทธศาสนิกชน มีพุทธศาสนิกชนเคารพเลื่อมใสและเดินทางไปกราบขอพร และได้รับความสมหวังเป็นจำนวนมาก
ห้องสมุดสาธารณะ

ห้องสมุดสาธารณะ หรือ หอสมุดสาธารณะ บางแห่งเรียก ห้องสมุดประชาชน หรือ หอสมุดประชาชน  เป็นห้องสมุดที่ให้บริการแก่ประชาชนโดยไม่จำกัด เพื่อเป็นศูนย์ข้อมูล ส่งเสริมการเรียนรู้ เป็นศูนย์กลางการจัดกิจกรรมของชุมชน หรือพัฒนาเครือข่ายการเรียนรู้ของชุมชนต่าง ๆ ในลักษณะและกิจกรรมของห้องสมุด ห้องสมุดสาธารณะเป็นสถานที่รวบรวมสรรพวิชาการต่าง ๆ ที่จะให้ความรู้ เช่น หนังสือ วารสาร จุลวาร สิ่งพิมพ์ต่าง ๆ เอกสารตัวเขียน โสตทัศนอุปกรณ์ทุกชนิด เพื่ออำนวยความสะดวกแก่ผู้มาใช้บริการของห้องสมุด
ความหมาย.
ห้องสมุดสาธารณะ หรือ ห้องสมุดประชาชน คือห้องสมุดที่ได้รับการสนับสนุนทางการเงินจากรัฐบาล โดยบางส่วนหรือทั้งหมดมาจากภาษีประชาชนเป็นผู้เสียให้รัฐบาล เพื่อให้บำรุงห้องสมุด เปิดบริการอย่างกว้างขวาง แก่ประชาชนในท้องถิ่นต่าง ๆ แก่ผู้ที่อาศัยอยู่ในชุมชนใดชุมชนหนึ่ง หรือเขตใดเขตหนึ่ง อย่างไม่เรียกร้องค่าตอบแทนใด ๆ โดยไม่จำกัด เพศ วัย เชื้อชาติ ศาสนา ไปจนถึงความคิดเห็นที่แตกต่างกันในทางการเมือง และความรู้นานัปการ รวมทั้งห้องสมุดที่ก่อตั้งจากองค์กรเอกชนไม่ได้รับความสนับสนุนทางการเงินจากรัฐบาล แต่เปิดบริการ แก่ประชาชนทั่วไป โดยไม่คิดมูลค่าก็ถือว่าเป็นห้องสมุดสาธารณะด้วยเช่นเดียวกัน
เสน่ห์

เสน่ห์ หมายถึง คุณลักษณะหรือสิ่งที่ทำให้คนรู้สึกประทับใจ ดึงดูด หรือหลงใหลในตัวบุคคล สิ่งของ หรือสถานที่ใดสถานที่หนึ่ง อาจเป็นเรื่องที่สัมผัสได้ทั้งทางกายภาพ (รูปร่าง หน้าตา) หรือทางจิตใจ (บุคลิก ความคิด ทัศนคติ)
พระเสี่ยง

พระเสี่ยง หรือ หลวงพ่อพระเสี่ยง เป็นพระพุทธรูปปางมารวิชัย หล่อจากทองสัมฤทธิ์ หน้าตัก 8 นิ้ว สูง 24 นิ้ว หนักประมาณ 100 กิโลกรัม เป็นพระพุทธรูปที่เก่าแก่และสวยงามมาก ประดิษฐานอยู่ที่ วัดมณีโคตร ตำบลจุมพล อำเภอโพนพิสัย จังหวัดหนองคาย
ประวัติ.
ในคราวสงครามระหว่างไทยกับลาว การทำสงครามในสมัยก่อนจะยึดพื้นที่แล้วกวาดต้อนผู้คนและทรัพย์สินของผู้แพ้ไปด้วย ตามตำนานหลายเล่มเขียนไว้ว่า พระพุทธรูปประจำวันเกิดของธิดาเจ้าเมืองล้านช้าง เมืองหลวงพระบาง เดิมชื่อ "เสี่ยง" แต่วันเดือนปีใดไม่ปรากฏ แต่เป็นพระพุทธรูปที่มีอยู่ในเมืองหลวงพระบางมานานหลายสมัยสืบทอดกันมา
เนื่องจากการรบราฆ่าฟันกันพระพุทธรูปจึงได้ตกมาอยู่เมืองเวียงจันทน์ เมื่อ พ.ศ. 2321 ในรัชสมัยสมเด็จพระเจ้าตากสินมหาราช กองทัพไทยได้ยกทัพไปตีนครเวียงจันทน์ พระเจ้าธรรมวงศ์แห่งเวียงจันทน์ นำเอาพระเสี่ยงไปไว้ที่เมืองเชียงคำ ต่อมาได้นำไปไว้ที่วัดโพนชัยเมืองเวียงจันทน์อีก และต่อมาเมื่อปี พ.ศ. 2369 ในรัชสมัยพระบาทสมเด็จพระนั่งเกล้าเจ้าอยู่หัว เจ้าอนุวงศ์แห่งเมืองเวียงจันทน์เป็นกบฏ ทางกรุงเทพฯ ได้ส่งกองทัพไปปราบ ฝ่ายลาวรู้ว่ากองทัพไทยเข้ามาตีเวียงจันทน์ จึงมีผู้นำเอาพระเสี่ยงไปหลบซ่อนไว้ในถ้ำภูเขาควายใกล้เมืองมหาชัยเสียก่อน
เมื่อปี พ.ศ. 2400 กิตติศัพท์ข่าวลือเกี่ยวกับอภินิหารของพระเสี่ยง ได้ทราบไปถึงพระกรรณของพระบาทสมเด็จพระจอมเกล้าเจ้าอยู่หัว จึงได้ส่งราชเสวกซึ่งเป็นเชื้อชาติลาวชื่อ โสฌังกูร ไปยังแคว้นลาวด้วยพระราชกรณียกิจบางอย่าง เมื่อไปถึงเมืองมหาชัยจึงอ้างพระบรมราชโองการอัญเชิญเอาพระพุทธรูปที่สำคัญมาพร้อมกัน มีพระใส พระแสน พระเสริม พระสุกและพระเสี่ยง ใส่แพล่องมาตามแม่น้ำงึม ขณะที่ล่องแพมานั้น เมื่อมาถึงปากน้ำงึมกลางแม่น้ำโขง พระสุกได้แสดงอภินิหารเกิดพายุแรงจนแพแตก ทำให้พระสุกจมลงกลางแม่น้ำโขงตรงบ้านปากเป อำเภอโพนพิสัย จังหวัดหนองคาย นับแต่นั้นมาจึงไม่มีใครเคยเห็นพระสุก ต่อจากนั้นก็นำเอาพระใส พระแสน พระเสริมและพระเสี่ยง ใส่แพขึ้นมาตามลำน้ำโขงจนถึงเมืองโพนพิสัย จึงได้อัญเชิญพระเสี่ยงประดิษฐานไว้ที่วัดมณีโคตร ตำบลจุมพล อำเภอโพนพิสัย จังหวัดหนองคาย จนถึงปัจจุบัน
เมื่อประมาณ 100 ปีที่ผ่านมา มีผู้คิดจะเอาพระเสี่ยงไปไว้ที่กรุงเทพมหานคร แต่ในสมัยนั้นรถไม่มี จึงได้อัญเชิญพระเสี่ยงขึ้นหลังช้าง พระเสี่ยงก็ได้แสดงอภินิหารให้ช้างหนักจนไปไม่ได้ พระเสี่ยงตกจากหลังช้าง เป็นเหตุให้หูหัก เกศคต ทำชาวบ้านมีความเห็นว่าท่านไม่อยากไปอยู่ที่อื่นก็เป็นได้
วิชเวช เอื้ออำพน

วิชเวช เอื้ออำพน ชื่อเล่น ไบรท์ เป็น 1 ในผู้เข้าแข่งขันรายการ ทรู อะคาเดมี่ แฟนเทเชีย ซีซั่นที่ 9 มีรหัสประจำตัวคือ V5 ไบรท์ได้รับรางวัลรองชนะเลิศอันดับ 2 ปัจจุบันเป็นศิลปินในสังกัดทรูแฟนเทเชีย
ประวัติ.
วิชเวช เอื้ออำพน หรือ ไบรท์ AF9 เกิดวันอังคารที่ 1 มีนาคม พ.ศ. 2537 ที่จังหวัดนครศรีธรรมราช อาศัยอยู่กับบิดามารดาและพี่ชายอีกสองคน จบการศึกษาในระดับชั้นมัธยมศึกษา จากโรงเรียนสตรีทุ่งสง จังหวัดนครศรีธรรมราช และระดับอุดมศึกษาจาก คณะนิเทศศาสตร์ สาขาวิทยุกระจายเสียงและวิทยุโทรทัศน์ มหาวิทยาลัยรังสิต มีความสามารถพิเศษในการร้องเพลง เล่นดนตรี ได้แก่ กลอง กีตาร์ 
ไบรท์ได้เข้าร่วมประกวดโครงการ TO BE NUMBER ONE IDOL IDOL รุ่นที่ 1 ปี 2554 ซึ่งไบรท์ได้รับรางวัลรองชนะเลิศอันดับที่ 1 ของฝ่ายชาย และรางวัลขวัญใจ AJ หลังจากนั้นในปีเดียวกันไบรท์ได้เข้าร่วมการออดิชั่นรายการ ทรู อะคาเดมี่ แฟนเทเชีย ซีซั่นที่ 8 โดยสามารถผ่านเข้ารอบ workshop 50 คนสุดท้าย ในปี2555 ไบรท์ได้กลับมาออดิชั่นอีกครั้งกับรายการ ทรู อะคาเดมี่ แฟนเทเชีย ซีซั่นที่ 9โดยสามารถผ่านเข้ารอบเป็น 12 นักล่าฝันตัวจริงของ AF9 มีรหัสประจำตัวคือ V5 และได้รับรางวัลรองชนะเลิศอันดับ 2 จากรายการนี้
ทรู อะคาเดมี่ แฟนเทเชีย ซีซั่นที่ 9.
ไบรท์เข้าร่วมรายการทรู อะคาเดมี่ แฟนเทเชีย ซีซั่นที่ 9 ผ่านทางการออดิชั่นสดจากภาคใต้และผ่านเป็นตัวแทนภาค จากนั้นได้ผ่านการคัดเลือกเข้ามาเป็น 24 ว่าที่นักล่าฝันในบ้านเล็ก และสามารถชนะใจกรรมการประจำทีม (ครูเป็ด วาเนสซ่า กัณโสภณ, ครูก๊องส์ ศุษณะ ทัศน์นิยม) ผ่านเข้ารอบได้เป็น 1 ใน 12 นักล่าฝันตัวจริงของ True AF9 ได้รหัสประจำตัวคือ V5 และไบรท์ได้รับรางวัลรองชนะเลิศอันดับ 2 โดยตลอดเส้นทางการเป็นนักล่าฝัน ไบรท์ได้รับโจทย์เพลงในรอบออดิชันดังนี้
มิตสึโกะ อาโอยามะ

เคาน์เตสมิตสึโกะแห่งคูเดินโฮเวอ-คาแลร์กี (7 กรกฎาคม พ.ศ. 2417 — 27 สิงหาคม พ.ศ. 2484) หรือนามเดิมว่า มิตสึ อาโอยามะ  เป็นสตรีญี่ปุ่นคนแรกที่อพยพเข้าไปยังยุโรป และเป็นภริยาของเคานต์ไฮน์ริชแห่งคูเดินโฮเวอ-คาแลร์กี นักการทูตชาวออสเตรีย และเป็นมารดาของริชชาร์ท นิคโคเลาส์ ฟ็อน คูเดินโฮเวอ-คาแลร์กี นักการเมืองของประเทศออสเตรีย
ประวัติ.
มิตสึโกะเป็นบุตรคนที่สามของครอบครัวซึ่งตระกูลซามูไรและเปิดกิจการร้านขายของเก่าในกรุงโตเกียว จนกระทั่งปี พ.ศ. 2434 เคานต์ไฮน์ริชแห่งคูเดินโฮเวอ-คาแลร์กี นักการทูตชาวออสเตรียได้มาประจำการที่ญี่ปุ่น และมักเข้ามาในร้านของครอบครัวนี้อยู่เสมอ ๆ 
วันหนึ่งม้าของเคานต์ไฮน์ริชได้ลื่นน้ำแข็งจนเสียหลักล้มลงหน้าร้านของครอบครัวมิตสึโกะ เมื่อเธอเห็นเช่นนั้นจึงได้เข้ามาช่วยเหลือเคานต์ไฮน์ริช ซึ่งสร้างความประทับใจแก่ทูตหนุ่มผู้นี้ยิ่งนัก เคานต์ไฮน์ริชจึงได้เสนอกับเจ้าของร้านให้หญิงสาวผู้นี้เข้าไปทำงานในห้องรับแขกของสถานทูตได้ เมื่อทั้งสองได้ใกล้ชิดกันยังให้เกิดเป็นความรักท่ามกลางเสียงคัดค้านจากบิดาของฝ่ายหญิง แต่ทั้งสองก็ลักลอบสมรสกันในปี พ.ศ. 2435 ซึ่งนำไปสู่การนิราศจากญี่ปุ่นในอีก 18 ปีต่อมา
สู่เวียนนา.
มิตสึโกะให้กำเนิดบุตรสองคนในปี พ.ศ. 2436 และ 2437 ตามลำดับที่โตเกียว ก่อนที่เธอจะย้ายไปยังเวียนนาอย่างถาวร เธอได้รับประทานพระดำรัสของจักรพรรดินีเอโช ความว่า "ไม่ว่าพรหมลิขิตของเธอจะเป็นอย่างไร เธอก็ไม่ควรที่จะลืมเคารพตนเองให้เหมาะสมกับเป็นสตรีญี่ปุ่น" และมิตสึโกะก็เก็บพระดำรัสไว้ใส่ใจเสมอ
เมื่อเคานต์ไปถึงเวียนนาพร้อมกับสาวเอเชียร่างน้อย ก็ได้รับการต้อนรับอย่างตื่นตะลึงจากสาว ๆ ในศาล ทั้งนี้เธอเข้ารับการศึกษาภาษาเยอรมัน, ภาษาฝรั่งเศส, คณิตศาสตร์, ประวัติศาสตร์และภูมิศาสตร์ และได้ให้กำเนิดบุตรอีก 5 คน รวมเป็น 7 คน ได้แก่
ชีวิตในบั้นปลาย.
หลังการเสียชีวิตของสามีในปี พ.ศ. 2449 มิตสึโกะในวัย 33 ปี ได้เรียนรู้กฎหมายและเศรษฐศาสตร์เกี่ยวกับการจัดการที่ดินที่เป็นของครอบครัว ทั้งยังได้อบรมบุตรธิดาได้อย่างไม่ขาดตกบกพร่อง หนึ่งในบุตรของเธอ ริชาร์ด นีโคเลาส์ ได้เป็นผู้ก่อตั้งขบวนการ "Pan-Europa"
มิตสึโกะ เสียชีวิตลงเมื่อวันที่ 27 สิงหาคม พ.ศ. 2484 ที่ประเทศออสเตรีย โดยที่เธอมิเคยหวนกลับไปญี่ปุ่นเลย ร่างของเธอถูกฝังในป่าช้าฮีตซิงเงอร์ กรุงเวียนนา ประเทศออสเตรีย
ยวง นิตโย

พระคุณเจ้ายอแซฟ ยวง นิตโย (29 พฤษภาคม พ.ศ. 2451 — 2 ตุลาคม พ.ศ. 2541) บาทหลวงโรมันคาทอลิกชาวปทุมธานี เคยดำรงตำแหน่งสำคัญหลายตำแหน่งในคริสตจักรโรมันคาทอลิกในประเทศไทย เช่น ประธานสภาประมุขบาทหลวงโรมันคาทอลิกแห่งประเทศไทย อัครมุขนายกมิสซังโรมันคาทอลิกกรุงเทพฯ เป็นต้น
ประวัติ.
พระคุณเจ้ายอแซฟ ยวง นิตโย มีนามเดิมว่า เคียมสูน นิตโย เป็นบุตรของนาย (ธอมัส) ฟุ้งและนาง (อันนา) กิมกี่ นิตโย เกิดเมื่อวันที่ 29 พฤษภาคม พ.ศ. 2451 ที่ตำบลบึงทองหลาง อำเภอลำลูกกา จังหวัดปทุมธานี ราวปี พ.ศ. 2456 ย้ายมาอยู่เป็นนักเรียนประจำที่โรงเรียนซางตาครู้สคอนแวนท์ ต่อมาเข้าศึกษาที่เซมินารีบางนกแขวก จนจบการศึกษา จึงถูกส่งไปเรียนต่อที่มหาวิทยาลัยปอนตีฟีเชียอูร์บานีอานา กรุงโรม ประเทศอิตาลี เมื่อเรียนจบก็ได้รับศีลอนุกรมขั้นบาทหลวงเมื่อวันที่ 21 ธันวาคม พ.ศ. 2478 โดยมีบิชอปเกรโกริโอ ปีเอโตร อากาจาเนียน (ภายหลังได้เป็นพระคาร์ดินัลบิชอปแห่งอัลบาโน) 
หลังจากบวชได้กลับมาปฏิบัติศาสนกิจที่มิสซังโรมันคาทอลิกกรุงเทพฯ ได้ดำรงตำแหน่งสำคัญ เช่น ผู้ช่วยอธิการโบสถ์นักบุญเปโตร สามพราน (2479) ผู้ช่วยอธิการโบสถ์อัสสัมชัญ บางรัก (2480) อธิการโบสถ์นักบุญเปโตร สามพราน (2485-90) เลขานุการของมุขนายกหลุยส์ โชแรง (2491-4) อธิการเซมินารีพระหฤทัย ศรีราชา (2496-506) ตามลำดับ
พระคุณเจ้าหลุยส์ โชแรง มุขนายกผู้แทนพระสันตะปาปาประจำมิสซังกรุงเทพฯ ป่วยหนัก สมเด็จพระสันตะปาปาปอลที่ 6 จึงมีประกาศเมื่อวันที่ 13 กันยายน พ.ศ. 2506 แต่งตั้งมงซีญอร์เคียมสูน นิตโย เป็นมุขนายกรองผู้แทนพระสันตะปาปาประจำมิสซังกรุงเทพฯ และมุขนายกเกียรตินามแห่งออบบา การอภิเษกจัดขึ้นเมื่อวันที่ 20 ตุลาคม พ.ศ. 2506 ณ มหาวิหารนักบุญเปโตร โดยมีสมเด็จพระสันตะปาปาปอลที่ 6 และบิชอปจากประเทศอื่น ๆ อีก 14 องค์ เป็นผู้อภิเษก จากนั้นจึงเดินทางกลับมาปฏิบัติศาสนกิจที่มิสซังกรุงเทพฯ ต่อ จนกระทั่งพระคุณเจ้าโชแรงถึงแก่กรรมในวันที่ 29 เมษายน พ.ศ. 2508 ท่านจึงสืบตำแหน่งประมุขมิสซังต่อทันที
วันที่ 18 ธันวาคม พ.ศ. 2508 สมเด็จพระสันตะปาปาปอลที่ 6 ทรงสถาปนามิสซังต่าง ๆ ในประเทศไทยขึ้นเป็นมุขมณฑล โดยมิสซังกรุงเทพฯ และมิสซังท่าแร่-หนองแสง ได้มีสถานะเป็นอัครมุขมณฑล ทำให้ประมุขมิสซังทั้งสอง คือ พระคุณเจ้ายอแซฟ เคียมสูน นิตโย และพระคุณเจ้ามีคาเอล เกี้ยน เสมอพิทักษ์ (ประมุขมิสซังท่าแร่) ได้รับแต่งตั้ง (appointment) เป็นอัครมุขนายกชาวไทยสององค์แรก แต่พระคุณเจ้าเคียมสูนที่ได้เข้ารับตำแหน่ง (installation) ก่อนคือในวันที่ 1 มิถุนายน ค.ศ. 2509 
เนื่องจากปัญหาด้านสุขภาพ พระคุณเจ้ายวงจึงขอลาออกจากตำแหน่งประมุขมิสซังโรมันคาทอลิกกรุงเทพฯ และได้รับอนุมัติในวันที่ 18 ธันวาคม พ.ศ. 2515 จึงดำรงตำแหน่งอัครมุขนายกกิตติคุณมิสซังโรมันคาทอลิกกรุงเทพฯ นับแต่นั้นมาจนถึงแก่กรรมเมื่อวันที่ 2 ตุลาคม พ.ศ. 2541 มีพิธีปลงศพเมื่อวันที่ 8 ตุลาคม จากนั้นจึงฝังศพไว้ที่อุโมงค์ใต้อาสนวิหารอัสสัมชัญ
ผลงาน.
ในช่วงที่ดำรงตำแหน่งประมุขมิสซัง พระคุณเจ้ายวงได้สร้างคุณูปการไว้มากมายแก่ศาสนจักรโรมันคาทอลิกในประเทศไทย ท่านสนับสนุนการสร้างโบสถ์โรมันคาทอลิกขึ้นใหม่หลายแห่ง เช่น ที่หนองจอก รังสิต หนองหิน บางแค สามพรานสะพานใหม่ ตลิ่งชัน 
นอกจากนี้พระคุณเจ้ายวงยังแปลหนังสือต่างประเทศเป็นภาษาไทยอีกหลายเล่ม โดยใช้นามปากกาว่า “ผู้หว่าน” เช่น คำอธิบายคำสอนคาทอลิก เตรียมเผชิญความตาย รำพึงจิตภาวนาจำลองแบบพระคริสต์ อาหารทิพย์ประจำวัน เป็นต้น
คริมินอล ไมน์ ทีมแกร่งเด็ดขั้วอาชญากรรม

คริมินอล ไมน์ ทีมแกร่งเด็ดขั้วอาชญากรรม  หรือ คริมินอลไมน์ อ่านเกมอาชญากร เป็นรายการซีรีส์ทางโทรทัศน์ของประเทศสหรัฐอเมริกาแนวการปฏิบัติงานโดยตำรวจ ออกฉายครั้งแรก 22 กันยายน พ.ศ. 2548 (ค.ศ. 2005) ทางสถานีโทรทัศน์ CBS ดำเนินเรื่องโดยมีกลุ่มตัวละครหลักเป็นสมาชิกของหน่วยวิเคราะห์พฤติกรรม (Behavioral analysis unit, BAU) ของเอฟบีไอ ซึ่งมีฐานปฏิบัติงานอยู่ที่ควอนติโก รัฐเวอร์จิเนีย ซีรีส์เรื่องนี้แตกต่างจากซีรีส์แนวเดียวกันอื่นๆ ตรงที่ให้ความสนใจกับตัวคนร้ายมากกว่าตัวอาชญากรรมและรูปคดี อำนวยการสร้างโดย The Mark Gordon Company ร่วมกับ CBS Television Studios และ ABC Studios
ตัวละคร.
ตัวละครหลัก.
<templatestyles src="Reflist/styles.css" />
ยีราฟโซฟี

ยีราฟโซฟี  เป็นของเล่นยางกัด สำหรับเด็กทารกที่มีการงอกของฟันเพื่อบริหารการฝึกเคี้ยว โดยเป็นในรูปแบบหุ่นยีราฟยางพาราสูง 6 นิ้ว
ประวัติ.
ของเล่นชนิดนี้ได้ผลิตขึ้นในประเทศฝรั่งเศส ในชื่อ โซฟีลาจีราฟ ("Sophie la Girafe") ตั้งแต่ ค.ศ. 1961 โดยผลิตครั้งแรกในอะนีเอเร-ซุร์-อัวซ ใกล้กับกรุงปารีส โดยบริษัทเดอลาคอสท์ หลังจากนั้น ใน ค.ศ. 1991 ได้มีการผลิตโดยบริษัทวุลี ซึ่งตั้งอยู่ที่รูมิลี ในเฟรนช์แอลป์ โดยชื่อของเล่นนี้อ้างมาจากการเปิดตัวในวันที่ 25 พฤษภาคม ค.ศ. 1961 ซึ่งเป็นวันที่เกี่ยวข้องกับชื่อโซฟี และประสบความสำเร็จในสถานะไอคอนประจำชาติฝรั่งเศส ตามรายงานจาก"นิตยสารสเลท" ที่มียอดจำหน่าย (816,000 ตัวใน ค.ศ. 2010) มากกว่าจำนวนทารกแรกเกิด (796,000 คน)
โซฟียังได้รับความนิยมในสหรัฐอเมริกา ซึ่งเป็นของเล่นที่หาได้ง่ายในช่วงทศวรรษที่ผ่านมา และแม้กระทั่งปรากฏตัวในภาพยนตร์ "อ้อนมาจากตะกร้า" (ค.ศ. 1987) และมันได้กลายเป็นผลิตภัณฑ์ทารกขายดีที่นำเสนอโดยแอมะซอน.คอม และได้เปิดตัวในรัฐแคลิฟอร์เนียในพื้นที่ฮอลลีวูดอินเทรนด์ มันได้รับความนิยมผ่านการบอกเล่าปากต่อปาก โดยเฉพาะอย่างยิ่งในแอมะซอน.คอม ตั้งแต่ ค.ศ. 2008 เหตุผลต่อความสำเร็จนี้มาจากการตลาดที่เป็นมิตรต่อสิ่งแวดล้อม และจากความหวาดระแวงของผู้บริโภคที่เพิ่มขึ้นต่อการรักษาความปลอดภัยและมาตรฐานสุขภาพของผลิตภัณฑ์ที่ผลิตในประเทศจีนตั้งแต่ ค.ศ. 2007 
ใน ค.ศ. 2009 โซฟีเป็นที่ยอมรับในฐานะสินค้าแห่งปีโดยสมาคมของเล่นค้าปลีกพิเศษแห่งอเมริกา
ในเดือนพฤศจิกายน ค.ศ. 2011 ได้เกิดปัญหาจากนิตยสารสำหรับผู้บริโภคชาวเยอรมัน "เออโค-เทสท์" ซึ่งได้รายงานว่าไม่ควรมีการจำหน่ายยีราฟโซฟีในประเทศเยอรมนีเนื่องด้วยละเมิดต่อกฎหมายข้อจำกัดในค่าของสารประกอบไนโตรซามีน จากการทดสอบพบที่ 0.781 มก./กก. ในขณะที่ค่ามาตรฐานของ"เบอดาร์ฟสเกเกนชเตนเดอแฟร์ออร์ดนุง" (Bedarfsgegenständeverordnung, BedGgstV) ในอาหารและผลิตภัณฑ์ของเยอรมนีกำหนดไว้ที่ 0.1 มก./กก. ส่วนบริษัทวุลีได้กล่าวในเบื้องต้นว่าเป็นกฎระเบียบบังคับใช้แบบอื่น ซึ่งได้ตามแนวทางที่ยุโรปกำหนดใช้กับของเล่นอยู่ที่ระดับจำกัดของ 0.1 มก./กก. อยู่แล้ว และได้มีคำสั่งเบื้องต้นของศาลแขวงเบอร์ลินในการห้ามเผยแพร่รายงานของ"เออโค-เทสท์" โดยเรื่องดังกล่าวได้ถูกลบออกจากเว็บไซต์ของนิตยสาร จากนั้นคำสั่งนี้ได้ถูกยกในเดือนมกราคม ค.ศ. 2012 เมื่อ"เคมิชเชอะ อุนด์ เฟอแทริแนร์อุนเทอร์ซูคคุงส์อัมท์ ชทุทการ์ท" (Chemische und Veterinäruntersuchungsamt Stuttgart, CVUA) ได้ทำการร้องเรียนซ้ำกับของ"เออโค-เทสท์" โดยได้ร้องเรียนต่อเทคนิชเชอร์ อือแบร์ฟาคุงส์แฟร์ไรน์ (Technischer Überwachungsverein, TÜV) ซึ่งเป็นหน่วยงานด้านความปลอดภัยในเยอรมนี โดยฟ้องบริษัทวุลี และ "เออโค-เทสท์" ได้นำรายงานขึ้นทางเว็บไซต์ออนไลน์ของพวกเขาอีกครั้ง ทางวุลีจึงได้ตอบสนองด้วยการเรียกคืนยีราฟโซฟีและผลิตภัณฑ์ที่มีความคล้ายกันออกจากร้านค้าปลีกของเยอรมัน และเสนอที่จะเปลี่ยนผลิตภัณฑ์ให้ใหม่ในช่วงเดือนมีนาคม ค.ศ. 2012 หรือหลังจากนั้น โดยทางบริษัทวุลีได้กล่าวว่าจะยึดมั่นตามข้อจำกัดของเยอรมันอย่างเข้มงวด
หอยกระจก

หอยกระจก (ชื่อวิทยาศาสตร์: "Placuna placenta") หรือหอยกระจกหน้าต่าง, หอยกะซ้า เป็นหอยสองฝารูปร่างกลมแบน บาง โปร่งแสง เป็นมันวาว สีขาวขุ่น อาศัยตามพื้นน้ำที่เป็นโคลน กินจุลินทรีย์และสารอินทรีย์ในน้ำ ผสมพันธุ์ด้วยการปฏิสนธิภายนอก ตัวอ่อนจะลอยในน้ำระยะหนึ่ง จึงจมลงสู่ท้องทะเลเพื่อเจริญเป็นตัวเต็มวัย หอยชนิดนี้ รับประทานได้แต่มีเนื้อน้อย ในสมัยก่อนนำเปลือกไปใช้แทนกระจกฝ้า ปัจจุบันนำมาทำเป็นของใช้และของที่ระลึก
เดอะ มารีน 2 คนคลั่งล่าทะลุสุดขีดนรก

เดอะ มารีน 2 คนคลั่งล่าทะลุสุดขีดนรก  เป็นภาพยนตร์แนวแอ็กชั่น ในปี ค.ศ. 2009 กำกับโดย รอล เรย์น และเขียนบทโดย ไมเคิล เลค โดยผลิตจาก ดับเบิลยูดับเบิลยูอี ฟิลม์ส ค่ายภาพยนตร์ของดับเบิลยูดับเบิลยูอี นำแสดงโดย นักมวยปล้ำอาชีพ เท็ด ดิบิอาซี จูเนียร์ โดยภาพยนตร์เรื่องนี้มีกำหนดออกฉายในวันที่ 29 ธันวาคม ค.ศ. 2009 ทุกโรงภาพยนตร์ในสหรัฐอเมริกา เป็นภาพยนตร์ที่ต่อจากภาคเดอะมาริน คนคลั่งล่าทะลุสุดขีดนรก
คูนิซากิ

คูนิซากิ  เป็นนครในจังหวัดโออิตะ ประเทศญี่ปุ่น จัดตั้งเป็นนครเมื่อวันที่ 31 มีนาคม ค.ศ. 2006 จากการควบรวมเมืองคูนิซากิเดิมเข้ากับเมืองอากิ เมืองคูนิมิ และเมืองมูซาชิ มีขนาดพื้นที่ทั้งสิ้น 318.10 ตารางกิโลเมตร มีจำนวนประชากร ณ วันที่ 1 มีนาคม ค.ศ. 2023 ประมาณ 25,139 คน
บัณฑิต

บัณฑิต (บัน-ดิด) หรือ ปัณฑิตะ (paṇḍita, ปณฺฑิต) ในภาษาฮินดีเขียนเป็น पंडित ในภาษาอังกฤษอาจเขียนเป็น pandit หรือ pundit (ออกเสียงว่า) คือคนที่มีใจผ่องใสอยู่เป็นปกติ ทำให้มีความเห็นถูก ยึดถือค่านิยมที่ถูกต้อง สามารถดำเนินชีวิตด้วยปัญญา
โรงเรียนเกษตรสมบูรณ์วิทยาคม

โรงเรียนเกษตรสมบูรณ์วิทยาคม เป็นโรงเรียนมัธยมศึกษาขนาดใหญ่ในจังหวัดชัยภูมิ ประเภทสหศึกษา อยู่ภายใต้สังกัดสำนักงานเขตพื้นที่การศึกษามัธยมศึกษาชัยภูมิ เขต 2 สำนักงานคณะกรรมการการศึกษาขั้นพื้นฐาน กระทรวงศึกษาธิการ และในปี พ.ศ. 2551 โรงเรียนได้ย้ายเข้ามาอยู่ในสังกัดองค์การบริหารส่วนจังหวัดชัยภูมิ จนถึงปัจจุบัน โดยโรงเรียนมีขนาดเนื้อที่ทั้งหมด 39 ไร่ 3 งาน 86 ตารางวา
ประวัติ.
เดิมทีในเขตอำเภอเกษตรสมบูรณ์ จังหวัดชัยภูมิ ยังไม่มีโรงเรียนที่เปิดสอนในระดับมัธยมศึกษา สำนักงานศึกษาธิการจังหวัดชัยภูมิจึงได้อนุมัติให้ก่อตั้งโรงเรียนที่เปิดสอนระดับชั้น ม.1 - ม.6 ขึ้นมา
ในปี พ.ศ. 2515 สำนักงานศึกษาธิการจังหวัดชัยภูมิ ได้มีการสำรวจสถานที่ก่อตั้งโรงเรียน โดยเลือกสถานที่ ณ บ้านโนนตุ่น หมู่ที่ 7 ตำบลกุดเลาะ อำเภอเกษตรสมบูรณ์ จังหวัดชัยภูมิ เป็นสถานที่ก่อตั้งโรงเรียน ในการสำรวจหาสถานที่ครั้งนั้นประกอบด้วย ก่อ สวัสดิพานิช อธิบดีกรมการศึกษา (ในสมัยนั้น) พร้อมด้วย เสียง ชลวาสิน ศึกษาธิการจังหวัดชัยภูมิ และพัฒน์พงษ์ บำเพ็ญสิทธิ นายอำเภอเกษตรสมบูรณ์ (ในสมัยนั้น) และมีการก่อตั้งโรงเรียนขึ้นเมื่อวันที่ 16 เมษายน 2516 
พ.ศ. 2516 สำนักงานงบประมาณอนุญาตให้ประกาศตั้งเป็นมัธยมศึกษา เปิดรับนักเรียนสหศึกษา โดยช่วงแรกเปิดสอนแค่ระดับ ม.ต้น จำนวนห้องเรียนที่ทำการเปิดสอน 2-0-0 จำนวนนักเรียน 90-0-0 และจำนวนครู 4 คน และ นักการภารโรง 1 คน โดยใช้อาคารเก็บวัสดุของโรงเรียนเกษตรศิลปวิทยา เป็นอาคารเรียนชั่วคราว
พ.ศ. 2518 ย้ายอาคารเรียนจากโรงเรียนเกษตรศิลปวิทยา มาเรียนที่อาคารชั่วคราวซึ่งเป็นที่ตั้งของโรงเรียนในปัจจุบัน มีจำนวนห้องเรียนทั้งหมด 8 ห้อง เปิดสอน 4-2-2 จำนวนครูทั้งหมด 18 คน และ นักการภารโรง 1คน จากนั้น โรงเรียนได้มีการเปลี่ยนแปลงและพัฒนาเรื่อยมาตามลำดับ และภายหลังได้มีการเปิดสอนในระดับ ม.ปลาย มาจนถึงปัจจุบัน
ในปี พ.ศ. 2523 โรงเรียนเกษตรสมบูรณ์วิทยาคมได้รับการคัดเลือกจากกระทรวงศึกษาธิการให้เป็นโรงเรียนดีเด่นได้รับรางวัลพระราชทานระดับมัธยมศึกษา ประจำปีการศึกษา 2523
การก่อตั้งสาขาโรงเรียน.
ปัจจุบัน โรงเรียนทั้งสามสาขา มีฐานะเป็นโรงเรียนมัธยมประจำตำบล ที่เปิดสอนระดับชั้น ม.1 - ม.6
ฐิติพันธ์ พ่วงจันทร์

ฐิติพันธ์ พ่วงจันทร์ (ชื่อเล่น นิว, เกิด 1 กันยายน 2536) เป็นนักฟุตบอลชาวไทย เขาเป็นลูกชายของ ไพโรจน์ พ่วงจันทร์ อดีตนักฟุตบอลทีมชาติไทย ฐิติพันธ์เคยถูกยืมตัวไปเล่นให้กับโออิตะ ทรินิตะ ในเจลีกมา 1 ฤดูกาลในปี 2019 ปัจจุบันเล่นให้กับทรูแบงค็อก ยูไนเต็ดในไทยลีก และทีมชาติไทย
"คะแนนและผลการแข่งขัน โดยตัวเลขด้านหน้าคือ ประตูของทีมชาติไทยที่ยิงได้ในนัดนั้น"
พูลศักดิ์ มาสุข

พูลศักดิ์ มาสุข หรือชื่อเดิม ศราวุฒิ มาสุข (ชื่อเล่น หนุ่ย) เป็นนักฟุตบอลสัญชาติไทย ปัจจุบันเล่นให้กับร้อยเอ็ด พีบี ยูไนเต็ด ในไทยแลนด์ เซมิโปรลีก
ชีวิตส่วนตัว.
พูลศักดิ์แต่งงานกับวชิราภรณ์ ตรีเนตร (น้องออม) สาวเมืองนครสวรรค์ เมื่อวันที่ 16 พฤษภาคม 2558 มีลูกสาว 1 คน
ปรมะ อิ่มอโนทัย

ปรมะ อิ่มอโนทัย (เกิด 9 สิงหาคม พ.ศ. 2529) ชื่อเล่น ปั้นจั่น เป็นนักแสดง นักร้อง นายแบบ พิธีกรชาวไทย และอดีตสมาชิกวง Nice 2 Meet U
ประวัติ.
ปรมะเกิดที่ กรุงเทพมหานคร เป็นบุตรชายคนโตของ สุธรรม อิ่มอโนทัย กับ พิมพ์สุภัค อิ่มอโนทัย มีน้องสาวหนึ่งคน สุปวีณ์ อิ่มอโนทัย ชื่อเล่นว่าแป้งจี่ จบการศึกษาระดับชั้นมัธยมศึกษาจาก โรงเรียนสาธิตมหาวิทยาลัยศรีนครินทรวิโรฒ ประสานมิตร ระดับอุดมศึกษาปริญญาตรี ที่ คณะนิเทศศาสตร์ มหาวิทยาลัยกรุงเทพ (ภาควิชาศิลปะการแสดง) และยังเป็นหลานน้าของ กาญจนา จินดาวัฒน์ นักแสดงรุ่นใหญ่อีกด้วย
เริ่มเข้าวงการบันเทิงตั้งแต่อายุ 20 ปี โดยเป็นวงบอยแบนด์ชื่อดังวงไนซ์ ทู มีท ยู และมีผลงานเพลงร่วมเพื่อน ๆ ในวงโดยมีสมาชิก5คน ได้แก่ ปั้นจั่น - ปรมะ อิ่มอโนทัย, เชน - ธนาตรัยฉัตร ภูโชคอนันต์, แจ๊ค - จารุพงศ์ กล้วยไม้งาม และ, เต้ - พงศ์ธร วนะเกียรติกุล และ ข้าวโอ๊ต รุจิกร มั่งมี
กระแสวิจารณ์.
เมื่อวันที่ 6 มิถุนายน 2562 เขาโพสต์เฟซบุ๊กพาดพิงผู้วิจารณ์ คสช. จึงทำให้มีปฏิกิริยาตอบโต้ออนไลน์ และส่งผลต่อรายได้ของภาพยนตร์ รัก 2 ปี ยินดีคืนเงิน ที่จะเริ่มฉายในเวลาใกล้เคียงกันด้วย
อะลาอุดดีน อะบูลกอซิม

อะลาอุดดีน มุฮัมมัด อัลซัยยิด อะบูลกอซิม (25 พฤศจิกายน ค.ศ. 1990 –) เป็นนักฟันดาบสากลชาวอียิปต์ที่ได้รับรางวัลเหรียญเงินในรายการฟอยล์บุคคลชายในโอลิมปิกฤดูร้อน 2012 เขาเริ่มเล่นฟันดาบตั้งแต่อายุแปดปี และใน ค.ศ. 2008 ก็เริ่มการแข่งขันฟันดาบในระดับสากล โดยได้รับเหรียญรางวัลจากจูเนียร์แชมเปียนชิปทั้งในระดับทวีปแอฟริกาและระดับโลก ตลอดจนจูเนียร์เวิลด์คัป ก่อนที่จะเข้าแข่งขันในระดับอาชีพใน ค.ศ. 2011 และได้รับรางวัลเหรียญเงินที่เฟลอแรเดอเซนต์ปีเตอส์เบิร์ก
ในช่วงปลายปีหลังจากนั้น เขาได้รับเหรียญทองจากการแข่งขันแพนอาหรับเกมส์ 2011 ในประเภทฟอยล์บุคคลและทีม ก่อนที่จะก้าวสู่การแข่งขันโอลิมปิกฤดูร้อน 2012 ที่ซึ่งเขาเป็นผู้ได้รับเหรียญรางวัลฟันดาบสากลโอลิมปิกเป็นคนแรกของทวีปแอฟริกา
ชีวิตในวัยเด็ก.
อะบูลกอซิมเกิดเมื่อวันที่ 25 พฤศจิกายน ค.ศ. 1990 ในเซติฟ ประเทศแอลจีเรีย โดยพ่อของเขาเป็นชาวอียิปต์ และแม่ของเขาเป็นชาวแอลจีเรีย โดยได้ย้ายไปยังประเทศอียิปต์เมื่อเขาอายุได้สี่ปี และเติบโตขึ้นมาในอะเล็กซานเดรีย ซึ่งในช่วงแรกเขาได้มีส่วนร่วมในกีฬาว่ายน้ำและคาราเต้ ก่อนที่เขาจะเริ่มฝึกฟันดาบสากลขณะมีอายุได้แปดปีที่สโมสรอัสเซลาฮ์อัสซะกันดะรี หลังจากที่ประสบความสำเร็จในกีฬาเมื่อครั้งยังเป็นวัยรุ่น เขาก็ได้ถูกบังคับให้เข้าสถาบันอาหรับเพื่อวิทยาศาสตร์และเทคโนโลยีและการขนส่งทางทะเล ซึ่งเป็นหลักสูตรที่มากเกินความต้องการของเขาในการไล่ตามเทคโนโลยีรวมถึงฟันดาบสากล จากนั้นไม่นานเขาก็ได้พบกับมุฮัมมัด อัลซัยยิด ซึ่งเป็นอดีตผู้ฝึกสอนของเขาอีกครั้ง และเป็นผู้เสนอให้เขาเข้าร่วมทีมชาติ
ในสายอาชีพ.
ผลงานในสายอาชีพระดับนานาชาติของอะบูลกอซิม เริ่มใน ค.ศ. 2008 เมื่อเขาได้รับรางวัลเหรียญทองในฟันดาบสากลประเภทฟอยล์ ในรายการแอฟริกันจูเนียร์แชมเปี้ยนชิป และหรียญทองแดงจากรายการเวิลด์จูเนียร์เฟนซิงแชมเปียนชิปในประเทศอิตาลี นอกจากนี้ เขายังเป็นหนึ่งในผู้ชนะอันดับสามในรายการจูเนียร์เฟนซิงเวิลด์คัป ในการแข่งขันจูเนียร์เฟนซิงเวิลด์คัป 2009 เขาได้รับชัยชนะในอันดับสาม และตามมาด้วยเหรียญทองในหนึ่งปีถัดมาจากรายการเวิลด์จูเนียร์เฟนซิงแชมเปี้ยนชิป 2010 เขาได้รับเหรียญรางวัลเวิลด์คัประดับอาวุโสเป็นครั้งแรกโดยเป็นเหรียญทองแดงจากรายการเฟลอแรเดอเซนต์ปีเตอส์เบิร์ก 2011 และได้รับรางวัลเหรียญทองจากรายการแพนอาหรับเกมส์ 2011 ในประเภทฟอยล์ทั้งบุคคลและทีม
อะบูลกอซิมได้รับเลือกเข้าแข่งขันโอลิมปิกฤดูร้อน 2012 และเข้าสู่การแข่งขันฟอยล์บุคคลชายรอบ 32 คนสุดท้าย โดยเขาเป็นฝ่ายชนะชาวอเมริกันอย่างไมลส์ เชมลีย์-วัตสัน ด้วยคะแนน 15-10 และเขาสามารถชนะเพเทอร์ ยอพพิช จากประเทศเยอรมนี กับอันเดรอา กัสซาระ จากประเทศอิตาลี ในรอบ 16 คนสุดท้ายและรอบควอเตอร์ไฟนอลตามลำดับ ก่อนที่จะเป็นฝ่ายชนะชเว บย็อง-ช็อล จากประเทศเกาหลีใต้ด้วยคะแนน 15-12 ในรอบเซมิไฟนอล อะบูลกอซิม แพ้ในรอบชิงเหรียญทองโดยเป็นฝ่ายแพ้ต่อเหลย เซิง จากประเทศจีนด้วยคะแนน 13-15 แต่เหรียญเงินที่เขาได้รับนั้นถือได้ว่าเป็นเหรียญโอลิมปิกฟันดาบสากลเหรียญแรกสำหรับผู้เข้าแข่งขันฟันดาบจากทวีปแอฟริกา นอกจากนี้ เขายังร่วมการแข่งขันในประเภทฟอยล์ทีมชาย ที่ซึ่งทีมอียิปต์เป็นฝ่ายแพ้ต่อทีมชาติอังกฤษด้วยคะแนน 45-33 ในรอบแรก ช่วง ค.ศ. 2012 อะบูลกอซิมได้รับการฝึกฝนโดยผู้ฝึกสอนพอล แคนทอร์สกี จากประเทศโปแลนด์
คลื่นพี

คลื่น P คือส่วนหนึ่งของคลื่นไฟฟ้าหัวใจ แสดงถึงช่วงที่หัวใจห้องบนกำลังคลายความเป็นขั้ว (atrial depolarization) ทิศเวกเตอร์ของคลื่นไฟฟ้านี้มีทิศทางจากโนด SA มายังโนด AV และจากหัวใจห้องบนขวามาถึงหัวใจห้องบนซ้าย
คลื่น P มีทิศเป็นบวก (ขึ้นข้างบน) ในขั้วคลื่นหัวใจ II, III และ aVF (เนื่องจากคลื่นมีทิศเข้ามาขั้วเหล่านี้) และเป็นลบ (ลงข้างล่าง) ในขั้ว aVR (เนื่องจากคลื่นมีทิศออกจากขั้วนี้)
การที่จะถือว่าคลื่นหัวใจเป็นจังหวะเต้นไซนัสปกติ ต้องตรวจพบว่าคลื่น P มีทิศเป็นบวกในขั้ว II และ aVF และมีทิศเป็นลบในขั้ว aVR
สมเด็จพระพุทธโฆษาจารย์ (ฟื้น ชุตินฺธโร)

สมเด็จพระพุทธโฆษาจารย์ นามเดิม ฟื้น พลายภู่ ฉายา ชุตินฺธโร (20 มีนาคม พ.ศ. 2448 - 16 กุมภาพันธ์ พ.ศ. 2539) เป็นสมเด็จพระราชาคณะ อดีตเจ้าคณะใหญ่หนกลาง อดีตกรรมการมหาเถรสมาคม อดีตแม่กองบาลีสนามหลวง และอดีตเจ้าอาวาสวัดสามพระยา
ชาติภูมิ.
สมเด็จพระพุทธโฆษาจารย์ นามเดิมว่า ฟื้น พลายภู่ เกิดเมื่อวันอังคารที่ 3 แรม 11 ค่ำ เดือน 4 ปีมะเส็ง เวลา 07.30 น. ตรงกับวันอังคารที่ 20 มีนาคม พ.ศ. 2448 ที่บ้าน หมู่ที่ 1 บ้านคลองสะแก ตำบลคลองสะแก อำเภอนครหลวง จังหวัดพระนครศรีอยุธยา เป็นบุตรของนายฟุ้ง พรายภู่ และนางกัง พรายภู่
บรรพชาและอุปสมบท.
บรรพชา.
สมเด็จพระพุทธโฆษาจารย์ บรรพชาเป็นสามเณรเมื่ออายุ 17 ปี เมื่อ พ.ศ. 2465 ปีจอ ณ พัทธสีมาวัดสามพระยา ตำบลวัดสามพระยา อำเภอพระนคร จังหวัดพระนคร โดยมีพระธรรมดิลก (ขาว เขมโก) ครั้งยังดำรงสมณศักดิ์เป็นพระสุธรรมธีรคุณ เจ้าอาวาสวัดสามพระยา เป็นพระอุปัชฌาย์
อุปสมบท.
สมเด็จพระพุทธโฆษาจารย์ อุปสมบทเป็นพระภิกษุ เมื่อวันอาทิตย์ที่ 20 มิถุนายน พ.ศ. 2469 ณ พัทธสีมาวัดสามพระยา ตำบลวัดสามพระยา อำเภอพระนคร จังหวัพระนคร โดยมี พระธรรมดิลก (ขาว เขมโก) ครั้งยังดำรงสมณศักดิ์เป็น พระสุธรรมธีรคุณ เจ้าอาวาสวัดสามพระยา เป็นพระอุปัชฌาย์ พระครูปลัดผาด เป็นพระกรรมวาจาจารย์ และ พระมหาสละ เป็นพระอนุสาวนาจารย์
มรณภาพ.
สมเด็จพระพุทธโฆษาจารย์ (ฟื้น ชุตินฺธโร) ได้ถึงแก่มรณภาพด้วยภาวะออกซิเจนในเส้นเลือดต่ำผิดปกติ เมื่อวันที่ 16 กุมภาพันธ์ พ.ศ. 2539 เวลา 09:19 น. ณ โรงพยาบาลศิริราช สิริรวมอายุได้ พรรษา 69 มีพิธีพระราชทานเพลิงศพเมื่อวันที่ 25 พฤษภาคม พ.ศ. 2539 ณ เมรุหลวงหน้าพลับพลาอิศริยาภรณ์ วัดเทพศิรินทราวาส